3. การประกอบธุรกิจของแต่ละสายผลิตภัณฑ์

 3.1. ลักษณะของผลิตภัณฑ์หรือบริการ

ลักษณะบริการของบมจ.ดุสิตธานี สามารถแบ่งออกได้เป็น 3 ส่วนใหญ่ดังนี้

3.1.1. ธุรกิจโรงแรมของบริษัท และบริษัทย่อย

โรงแรมดุสิตธานี กรุงเทพ มีการให้บริการดังนี้

การให้บริการด้านห้องพัก

โรงแรมดุสิตธานี มีห้องพักสำหรับขายจำนวน 517 ห้อง แบ่งเป็นดังนี้

  --------------------------------------------------- -------------------
                                                      จำนวน (ห้อง)

  Superior                                            232

  Deluxe Rooms                                        30

  Dusit Corner Room                                   37

  Dusit Club Room                                     83

  Dusit Grand Room                                    98

  Landmark rooms                                      7

  1 and 2 Bedroom Suites                              28

  Princess Suite                                      1

  Majesty Suite                                       1
  --------------------------------------------------- -------------------

การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทยและอาหารต่างประเทศ บาร์
ค็อกเทลเลาจน์และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  The Pavilion                                  120

  D’ Sens Restaurant ( replacing Tiara)         80

  The Mayflower                                 120

  il cielo ( replacing Chinatown)               120

  Benjarong Restaurant                          84

  Benjarong Terrace                             36

  Thien Duong                                   80

  Gourmet Corner                                24

  Hamilton’s Steak House                        50

  Lobby Lounge                                  80

  My Bar ( Bubble new concept)                  70

                                                ขนาดความจุ (ที่นั่ง)

  D’ Sens Bar (replacing Tiara Bar)             40

  Poolside                                      45
  --------------------------------------------- -------------------------

ห้องจัดเลี้ยงและห้องสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม                         1,200

  ห้องดุสิตธานีฮอลล์                         400

  ห้องศาลาแดง                            90-100

  ห้องสีลม                                70

  ห้องลุมพินี                               50

  Library                               50
  ------------------------------------- ---------------------------------

ห้องประชุม

  - แบบ Board Room ขนาดความจุ (คน)

แบบ Banquet แบบ Conference

-   Board Room 1 16 16

-   Board Room 2 10 10

-   Board Room 3 12 12

-   แบบอื่นๆ แบ่งเป็น 7 แบบ เช่น Theatre Style, Classroom Style, Cocktail
    Style, Buffet Style, Banquet Style, U- Style และ Conference ทั้งหมดมี 3
    ห้อง แต่ละห้องมีขนาดความจุต่างกัน ดังนี้

  ------------- --------- ----------- ---------- -------- --------- --------- ------------
  STYLE         Theatre   Classroom   Cocktail   Buffet   Banquet   U-Shape   Conference

  Meeting Room1 63        36          40         40       60        24        28

  Meeting Room2 54        24          30         30       40        16        20

  Meeting Room3 54        24          30         30       40        16        20
  ------------- --------- ----------- ---------- -------- --------- --------- ------------

การให้บริการด้านอื่นๆ ได้แก่

- สระว่ายน้ำ และศูนย์บริหารร่างกาย ประกอบด้วย ห้องออกกำลังกาย กอล์ฟ ห้องอบไอน้ำ
และห้องสปา

- ร้านค้าย่อยขายสินค้าพื้นเมืองและของที่ระลึกต่างๆ เช่น เครื่องประดับ ร้านเสื้อผ้า ร้านดอกไม้
และร้านขายยาภายในโรงแรม

- ร้านขายขนมเบเกอรี่ ชื่อ “Gourmet Corner”

- บริการอื่นๆ เช่น บริการสำรองที่นั่ง บริการรถ LIMOUSINE ระหว่างโรงแรม และ สนามบิน
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็กทารก
บริการตัดผม บริการซักอบรีด รับส่งไปรษณีย์ โทรศัพท์ ฯลฯ

ลักษณะของลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมมนาทั้งบริษัทในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม ถึง มีนาคม ซึ่งเป็นช่วง High
Season ส่วนช่วงเดือนเมษายน-สิงหาคม เป็นช่วง Low Season จะมีนักท่องเที่ยวเดินทางมาน้อย

  โรงแรมดุสิต รีสอร์ท พัทยา มีการให้บริการดังนี้

  การให้บริการด้านห้องพัก

  ปัจจุบันทางโรงแรมดุสิตรีสอร์ท พัทยา มีห้องพักสำหรับขายจำนวน 457 ห้อง แบ่งออกเป็น

  --------------------------------------------------- -------------------
                                                      จำนวน (ห้อง)

  ห้องพักธรรมดา (Superior)                              282

  ห้องคลับรูม (Club Room)                                89

  ห้องแกรนด์รูม (Grand Room)                             42

  ห้องชุด (Suites Floor 2)                              24

  ห้องชุด (Suites)                                      20
  --------------------------------------------------- -------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  The Peak                                      60

  The Bay                                       150

  Cascade Café                                  200

  Lobby Lounge                                  80
  --------------------------------------------- -------------------------

  ห้องจัดเลี้ยง และห้องจัดสัมมนา

  -------------------------------------------- --------------------------
                                               ขนาดความจุ (ที่นั่ง)

  ห้องนภาลัยบอลรูม *                              1,500

  ห้องดุสิต 1                                     100

  ห้องดุสิต 2                                     70

  ห้องดุสิต 3                                     20

  ห้องดุสิต 4                                     20

  ห้องดุสิต 5                                     20

  ห้องดุสิต 6                                     20

                                               ขนาดความจุ (ที่นั่ง)

  ห้องดุสิต 7                                     20

  ห้องดุสิต 8                                     20

  ห้องดุสิต 9                                     40

  ห้องดุสิต 10                                    20

  ห้องดุสิต 11                                    20

  ห้องดุสิต 12                                    20
  -------------------------------------------- --------------------------

หมายเหตุ * สามารถแยกได้เป็น 1. ห้องนภาลัย A มีความจุ 400 คน

  2. ห้องนภาลัย B มีความจุ 200 คน

  3. ห้องนภาลัย C มีความจุ 200 คน

  4. ห้องนภาลัย D มีความจุ 200 คน

  5. ห้องนภาลัย E มีความจุ 200 คน

  การให้บริการด้านอื่นๆ ได้แก่ สนามเทนนิส สระว่ายน้ำ ห้องออกกำลังกาย ห้องสปา และบริการ
  Mini BUS (Sprinter) ระหว่างโรงแรมดุสิต รีสอร์ท พัทยาและโรงแรมดุสิตธานี
  บริการเลี้ยงนอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
  บริการซักอบรีด รับส่งไปรษณีย์ พัสดุและโทรศัพท์ ฯลฯ

  โรงแรมดุสิตรีสอร์ท และ โปโล คลับ (โรงแรมดุสิต รีสอร์ท หัวหิน) บริการดังนี้

  การให้บริการด้านห้องพัก

  ปัจจุบันทางโรงแรมดุสิตรีสอร์ท และโปโล คลับ มีห้องพักสำหรับขายจำนวน 300 ห้อง
  แบ่งออกเป็น

  ----------------------------------------------------- -----------------
                                                        จำนวน (ห้อง)

  ห้องสแตนดาร์ด (Standard room) สามารถมองเห็นทะเลทุกห้อง     206

  ห้องสแตนดาร์ดวิวทะเล (Standard Sea facing)               26

  ห้องชั้นล่างมีทางออกสู่สนามและสระว่ายน้ำ                       33

  ห้องชุดแลนด์มาร์คสวีท (Landmark Suite)                     26

  ห้องชุดเอ็กเซ็คคูทีฟสวีท (Executive Suite)                   7

  ห้องชุด (Polo Suite)                                    1

  ห้องชุด (Princess Suite)                                1
  ----------------------------------------------------- -----------------

  การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง

เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Benjarong                             170

  The Restaurant                        300

  Rim Ta lay                            170

  San Marco                             70

  Lobby Lounge                          130

  Polo Bar                              70
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม                         320-900

  ห้องนภาลัย A                            150-450

  ห้องนภาลัย B                            130-400

  ห้องห้วยทราย                            70-180

  ห้องบ่อฝ้าย                              50-150

  รอยัลดุสิตแกรนด์บอลรูม                     500-1,200

  รอยัลดุสิตบอลรูม                          300-700

  รอยัลดุสิตบอลรูม B                        160-400

  เขาหลวง                               50-180

  เขาวัง                                 50-240

  เขาใหญ่                                30-30
  ------------------------------------- ---------------------------------

การให้บริการด้านอื่นๆ ได้แก่ ห้องออกกำลังกาย (Sauna , Fitness , Snooker , Table
Tennis and Massage) สนามเทนนิส สระว่ายน้ำ ห้อง Squash สนามขี่ม้า
กีฬาทางน้ำประเภทต่างๆ ร้านค้าย่อยขาย สินค้าพื้นเมืองและของที่ระลึกต่างๆ เครื่องประดับ
ร้านดอกไม้ และร้านขายยาภายในโรงแรม บริการเช่ารถ และ Mini Bus (Sprinter)
ระหว่างโรงแรมดุสิตรีสอร์ท หัวหินและโรงแรมดุสิตธานี บริการจัดทัวร์นอกสถานที่
บริการรับแลกเปลี่ยนเงินตราต่างประเทศ บริการรับเลี้ยงเด็ก ร้านเสริมสวย บริการซักอบรีด
รับส่งไปรษณีย์ โทรเลข โทรศัพท์ในประเทศและต่างประเทศ ฯลฯ

  โรงแรมดุสิต นิกโก้ มะนิลา มีการให้บริการดังนี้

  การให้บริการด้านห้องพัก

  ปัจจุบันทางโรงแรมดุสิต นิกโก้ มะนิลา มีห้องพักสำหรับขายจำนวน 542 ห้อง แบ่งออกเป็น

  ---------------------------------------------------- ------------------
                                                       จำนวน (ห้อง)

  Deluxe Rooms (Twin, Double/King)                     372

  Executive Club Rooms (Twin, Double/King)             111

  Landmark Rooms (Double/King)                         21

  Executive Suites (Twin, Double/King)                 35

  Ambassador Suites                                    2

  Presidential Suite                                   1
  ---------------------------------------------------- ------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------- ---------------------------------------
                                  ขนาดความจุ (ที่นั่ง)

  Café                            170

  Lobby Lounge                    112

  Benkay                          123 คน ห้องพิเศษ 3 ห้อง

  Ciao                            183

  Benjarong                       104 คน ห้องพิเศษ 3 ห้อง

  Thien Duong                     64

  Fiesta San Miguel               ห้องอาหาร 100 คน, บาร์ 120 คน ห้องพิเศษ 66
                                  คน
  ------------------------------- ---------------------------------------

  ห้องจัดเลี้ยง และห้องจัดสัมมนา

  -------------------------------------- --------------------------------
                                         ขนาดความจุ (คน)

  Dusit Ballroom*                        750-1,200

  Bougainvillea                          30-40

  Camella                                50-60

  Dahlia                                 50-60

  Acacia (Boardroom)                     20-40

  Narra (Boardroom)                      30-50
  -------------------------------------- --------------------------------

หมายเหตุ * สามารถแยกได้เป็นห้อง Ballroom A, B และ C รวม 3 ห้อง ซึ่งมีความจุห้องละ
180-400 คน

3. การให้บริการด้านอื่นๆ ได้แก่ สระว่ายน้ำ ร้านค้าย่อยจำหน่ายสินค้าพื้นเมืองและของ
ที่ระลึกต่างๆ เครื่องประดับ ร้านดอกไม้ และร้านขายยาภายในโรงแรม บริการเช่ารถ และรถ
LIMOUSINE บริการรับแลกเปลี่ยนเงินตราต่างประเทศ บริการซักอบรีด รับส่งไปรษณีย์ โทรเลข
โทรศัพท์ ฯลฯ

  โรงแรมรอยัล ปริ๊นเซส กรุงเทพ มีการให้บริการ ดังนี้

  การให้บริการด้านห้องพัก

  ปัจจุบันทางโรงแรมรอยัล ปริ๊นเซส กรุงเทพ มีห้องพักสำหรับขาย 167 ห้อง แบ่งออกเป็น

  ------------------------------------------ ----------------------------
                                             จำนวน (ห้อง)

  ห้องพักธรรมดา (Superior)                     55

  ห้องเดอลุกซ์ (Deluxe)                         107

  ห้องชุด (Suites)                             5
  ------------------------------------------ ----------------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Princess Café                         120

  The Empress (Chinese)                 180

  Piccolo (Italian)                     50

  Mikado (Japanese)                     100

  Lobby Lounge                          40

  Pool Side Bar                         38
  ------------------------------------- ---------------------------------

  ห้องจัดเลี้ยง และห้องจัดสัมมนา

+-------------------------------------+--------------------------------+
|                                     | ขนาดความจุ (คน)                 |
+-------------------------------------+--------------------------------+
| ห้องราชดำเนิน                         | 60-100                         |
+-------------------------------------+--------------------------------+
| ห้องหลานหลวง                         | 80-100                         |
+-------------------------------------+--------------------------------+
| ห้องวิมานทิพย์ 1                        | 30                             |
+-------------------------------------+--------------------------------+
| ห้องวิมานทิพย์ 2                        | 35                             |
|                                     |                                |
| ห้องศุภมิตร                            | 40-50                          |
+-------------------------------------+--------------------------------+

การให้บริการด้านอื่นๆ ได้แก่ สระว่ายน้ำ ห้องออกกำลังกาย บริการนวดแผนโบราณ
ร้านค้าย่อยจำหน่ายของที่ระลึกต่างๆ ศูนย์บริการธุรกิจ บริการแลกเปลี่ยนเงินตราต่างประเทศ
บริการซักรีด บริการโทรศัพท์ทั้งในและต่างประเทศ

  โรงแรมรอยัล ปริ๊นเซส ศรีนครินทร์ มีการให้บริการ ดังนี้

  การให้บริการด้านห้องพัก

ปัจจุบันทางโรงแรมรอยัล ปริ๊นเซส ศรีนครินทร์ มีห้องพักสำหรับขายจำนวน 198 ห้อง แบ่งออกเป็น

  ---------------------------------------------------- ------------------
                                                       จำนวน (ห้อง)

  ห้องพักธรรมดา (Superior)                               47

  ห้องเดอลุกซ์ (Deluxe)                                   132

  ห้องชุด (Junior Suite)                                 14

  ห้องชุด (Executive Suite)                              5
  ---------------------------------------------------- ------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Square One Restaurant                 145

  Chinese Restaurant                    100

  Miyuki                                70

  Lobby Lounge                          30
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องศรีนครินทร์ ฮอลล์                      400-600

  ห้องศรีนครินทร์ 1                         200-350

  ห้องศรีนครินทร์ 2                         100-200

  ห้องปริ๊นเซส 1                           60-80

  ห้องปริ๊นเซส 2                           60-80

  ห้องปริ๊นเซส 3                           40-50
  ------------------------------------- ---------------------------------

การให้บริการด้านอื่นๆ ได้แก่ สระว่ายน้ำ และศูนย์บริหารร่างกาย ศูนย์บริการธุรกิจ
บริการนวดแผนโบราณ

  โรงแรมรอยัล ปริ๊นเซส เชียงใหม่ มีการให้บริการ ดังนี้

  การให้บริการด้านห้องพัก

ปัจจุบันทางโรงแรมรอยัล ปริ๊นเซส เชียงใหม่ มีห้องพักสำหรับขายจำนวน 198 ห้อง แบ่งออกเป็น

+---------------------------------------------------+------------------+---+
|                                                   | จำนวน (ห้อง)      |   |
+---------------------------------------------------+------------------+---+
| ห้องพักธรรมดา (Superior)                            | 92               |   |
+---------------------------------------------------+------------------+---+
| ห้องเดอลุกซ์ (Deluxe)                                | 90               |   |
+---------------------------------------------------+------------------+---+
| ห้องชุด (Junior Suite)                              | 8                |   |
+---------------------------------------------------+------------------+---+
| ห้องชุด (Suite One Bed Room)                        | 6                |   |
|                                                   |                  |   |
| ห้องชุด (Suite Two Bed Room)                        | 2                |   |
+---------------------------------------------------+------------------+---+

  การให้บริการอาหารและเครื่องดื่ม

โรงแรมมีภัตตาคารอาหารไทย จีน ญี่ปุ่น และยุโรป ล็อบบี้บาร์ ค็อกเทลเล้านจ์ และห้อง จัดเลี้ยง
เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ---------------------------------- ------------------------------------
                                     ขนาดความจุ (ที่นั่ง)

  Garden Café                        100

  Jasmine                            120

  Miyuki                             90

  Lobby Bar                          40
  ---------------------------------- ------------------------------------

  ห้องจัดเลี้ยง และห้องจัดสัมมนา

  -------------------------------------------- --------------------------
                                               ขนาดความจุ (คน)

  ห้องวิมานแมน                                   150
  -------------------------------------------- --------------------------

  การให้บริการด้านอื่นๆ ได้แก่ สระว่ายน้ำ นวดแผนโบราณ ห้องออกกำลังกาย

  โรงแรมรอยัล ปริ๊นเซส โคราช มีการให้บริการ ดังนี้

  การให้บริการด้านห้องพัก

ปัจจุบันทางโรงแรมรอยัล ปริ๊นเซส โคราช มีห้องพักสำหรับขายจำนวน 186 ห้อง แบ่งออกเป็น

  --------------------------------------------------- ------------------ --
                                                      จำนวน (ห้อง)        

  ห้องพักธรรมดา (Superior)                              133                

  ห้องเดอลุกซ์ (Deluxe)                                  43                 

  ห้องจูเนียร์ สวีท (Junior Suites)                        8                  

  ห้องชุดปริ๊นเซส (Princess Suites)                       2                  
  --------------------------------------------------- ------------------ --

  การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทย และอาหารต่างประเทศ เช่น บาร์ ลอบบี้เลาจน์
สถานบันเทิง และห้องจัดเลี้ยง เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------------ ----------------------------
                                             ขนาดความจุ (ที่นั่ง)

  Princess Café                              200

  The Empress Chinese Restaurant             138

  Lobby Lounge                               100

  L’ Club                                    80
  ------------------------------------------ ----------------------------

  ห้องจัดเลี้ยง และห้องจัดสัมมนา

+-------------------------------------------+--------------------------+
|                                           |   ขนาดความจุ (คน)         |
+-------------------------------------------+--------------------------+
| ห้องสุรนารี บอลรูม                            |   1,000                  |
+-------------------------------------------+--------------------------+
| ห้องสุรนารี เอ                               |   600                    |
+-------------------------------------------+--------------------------+
| ห้องสุรนารี บี                                |   200                    |
+-------------------------------------------+--------------------------+
| ห้องปริ๊นเซส 1                               |   20                     |
+-------------------------------------------+--------------------------+
| ห้องปริ๊นเซส 2                               |   20                     |
+-------------------------------------------+--------------------------+
| ห้องปริ๊นเซส 3                               |   20                     |
+-------------------------------------------+--------------------------+
| ห้องปริ๊นเซส 4                               |   20                     |
+-------------------------------------------+--------------------------+
| ห้องปริ๊นเซส 2-4                             |   60                     |
+-------------------------------------------+--------------------------+
| ห้องปริ๊นเซส 5                               |   30                     |
+-------------------------------------------+--------------------------+

การให้บริการด้าน Business Centre ได้แก่ Wireless Internet และ Small Meeting

การให้บริการด้านอื่นๆ ได้แก่ สระว่ายน้ำ ห้องออกกำลังกาย บริการนวดแผนโบราณ
ร้านค้าย่อยของที่ระลึกต่างๆ ร้านขายผ้าไหม และเคาน์เตอร์ทัวร์ Wireless Internet

  โรงแรมดีทู เชียงใหม่ มีการให้บริการ ดังนี้

  การให้บริการด้านห้องพัก

ปัจจุบันทางโรงแรมดีทู เชียงใหม่ มีห้องพักสำหรับขายจำนวน 130 ห้อง แบ่งออกเป็น

  --------------------------------------------------- ------------------- --
                                                      จำนวน (ห้อง)         

  ห้องเดอลุกซ์ (Deluxe)                                  74                  

  ห้องเดอลุกซ์ (Club Deluxe)                             28                  

  ห้องชุด (Studio Suite)                                27                  

  ห้องชุด (Suite Two Bed Room)                          1                   
  --------------------------------------------------- ------------------- --

  การให้บริการอาหารและเครื่องดื่ม

โรงแรมมีภัตตาคารอาหารไทย และยุโรป ล็อบบี้บาร์ ค็อกเทลเล้านจ์ และห้องจัดเลี้ยง
เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ----------------------------------------- -----------------------------
                                            ขนาดความจุ (ที่นั่ง)

  Moxie                                     120

  Mix bar                                   50
  ----------------------------------------- -----------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องบอร์ดรูม                             10

  ห้องจัดเลี้ยง 1                           120

  ห้องจัดเลี้ยง 2                           100
  ------------------------------------- ---------------------------------

การให้บริการด้านอื่นๆ ได้แก่ สระว่ายน้ำ นวดแผนโบราณ ห้องออกกำลังกาย Devarana Spa
Swimming Pool Health Club

  3.1.2. ธุรกิจอาคารสำนักงานให้เช่า

บริษัทมีอาคารพาณิชย์ขนาด 11 ชั้น มีพื้นที่ให้เช่ารวมทั้งสิ้น 13,405.63 ตารางเมตร
ปัจจุบันมีผู้เช่าพื้นที่ประมาณ 6,694 ตารางเมตร โดยมีอัตราค่าเช่าเฉลี่ย 325 บาทต่อตารางเมตร
และมีพื้นที่สำหรับเป็นสำนักงานของบริษัทและให้บริษัทในเครือเช่าจำนวน 2,300 ตารางเมตร
ในเดือนตุลาคม 2548 ได้เริ่มทำการปรับปรุงตกแต่งอาคารพาณิชย์ให้เช่า
โดยมีการจัดผังการให้เช่าภายในอาคารใหม่โดยจัดพื้นที่ให้เช่าแต่ละห้องให้มีเนื้อที่มากขึ้น
เพื่อให้สามารถดำเนินกิจการต่อเนื่องได้ตามสัญญาเช่า ซึ่งจะส่งผลในการสร้างรายได้เพิ่มขึ้น

3.1.3. ธุรกิจรับจ้างบริหารโรงแรม

บริษัทมีบริษัทย่อย คือ บจ. ดุสิตโฮเต็ล แอนด์ รีสอร์ท และ บมจ. รอยัล ปริ๊นเซส ถือหุ้น โดยบจ.
ดุสิตธานี อินเตอร์เนชั่นแนล ซึ่งประกอบกิจการรับจ้างบริหารโรงแรมในประเทศและต่างประเทศ
โดยมีรายได้ ดังต่อไปนี้

  - รายได้จากค่าธรรมเนียมในการบริหารงาน (Management Fee) ประมาณ 2-3% ของ
  รายได้รวม

- รายได้จากค่าธรรมเนียมในการกระตุ้นธุรกิจ (Incentive Management Fee) ประมาณ
3%-5% ของกำไรขั้นต้น

- รายได้จากค่าธรรมเนียมในการส่งเสริมการตลาด (Marketing Fee) ประมาณ 2.50%
ของรายได้ห้องพัก

- รายได้จากค่าธรรมเนียมในการบริหารงาน (Technical Fee)
โดยคิดเป็นจำนวนเหมาจ่ายครั้งแรกของการทำสัญญา

บจ. ดุสิตโฮเต็ล แอนด์ รีสอร์ท รับบริหารโรงแรมภายใต้ชื่อ “ ดุสิต”
โดยรับบริหารโรงแรมของบมจ. ดุสิตธานี ซึ่งเป็นบริษัทใหญ่ 3 แห่ง คือ โรงแรมดุสิตธานี กรุงเทพ
โรงแรมดุสิต รีสอร์ท พัทยา และโรงแรมดุสิต รีสอร์ท หัวหิน และโรงแรมอื่นๆ อีก 2 แห่ง คือ
โรงแรมดุสิต ไอส์แลนด์ รีสอร์ท โรงแรม ดุสิตลากูน่า และโรงแรมในต่างประเทศ 3 แห่งคือ
Dusit Dubai, Dusit Hotel Nikko และ Dusit Inya Lake และอีก 2
โรงแรมภายใต้บริหารงานของ Dusit Pacific International N.V. ที่ประเทศอินโดนีเซีย
และล่าสุดรับบริหารโรงแรมภายใต้ชื่อ “ดีทู” คือโรงแรมดีทู เชียงใหม่

บมจ. รอยัล ปริ๊นเซส รับบริหารโรงแรมภายใต้ชื่อ “รอยัล ปริ๊นเซส” คือ โรงแรมรอยัล ปริ๊นเซส
ระนอง โรงแรมปทุมวัน ปริ๊นเซส โรงแรมเจริญธานี ปริ๊นเซส ขอนแก่น และเลควิว กอล์ฟ แอนด์
ยอร์ช คลับ และแฟรนซ์ไชน์ 2 แห่งคือ โรงแรมเบลแอร์ ปริ๊นเซส และโรงแรมแกรนด์ไชน่า
ปริ๊นเซส

3.1.4. ธุรกิจสถานสุขภาพ

บริษัทมีบริษัทย่อยคือ บจ. เทวารัณย์ สปา ประกอบธุรกิจรับบริการเพื่อสุขภาพ
เปิดดำเนินการอยู่ในโรงแรม 3 แห่ง คือโรงแรมดุสิตธานี กรุงเทพ จำนวน 14 ห้อง โรงแรมดุสิต
รีสอร์ท พัทยา จำนวน 9 ห้อง และโรงแรมดุสิต รีสอร์ท หัวหิน จำนวน 8 ห้อง
และล่าสุดเปิดที่จังหวัดเชียงใหม่ในปลายปี 2548 ที่โรงแรมดีทู เชียงใหม่ จำนวน 5 ห้อง

5.  ธุรกิจฝึกอบรม

บริษัทย่อยคือ บจ. ดุสิตเพื่อพัฒนาผู้บริหาร ประกอบธุรกิจจัดฝึกอบรมสัมมนา ให้กับกลุ่มดุสิตธานี
และรอยัล ปริ๊นเซส และบุคคลทั่วไป

  ปัจจัยที่มีผลกระทบต่อโอกาสในการประกอบธุรกิจ

ธุรกิจของบริษัทมีข้อจำกัดในการประกอบธุรกิจ คือการขึ้นอยู่กับฤดูกาลท่องเที่ยว โดยฤดูกาล
ท่องเที่ยวสามารถแบ่งเป็นปีละ 2 ครั้ง สำหรับกรุงเทพ และต่างจังหวัด คือ

  กรุงเทพ ช่วง High Season เริ่มตั้งแต่เดือนตุลาคม ถึงเดือนมีนาคม

  ช่วง Low Season เริ่มตั้งแต่เดือนเมษายน ถึงเดือนกันยายน

  ต่างจังหวัด ช่วง High Season เริ่มตั้งแต่เดือนตุลาคม ถึงเดือนมีนาคม

ช่วง Low Season เริ่มตั้งแต่เดือนเมษายน ถึงเดือนกันยายน

3.2. การตลาดและภาวะการณ์แข่งขัน

ก. ลักษณะและนโยบายการตลาด

ลักษณะอุตสาหกรรม

ธุรกิจการโรงแรมเป็นการบริการ บริษัทประกอบกิจการโรงแรมระดับ 4 ถึง 5 ดาว
โดยมีการให้บริการ ห้องพัก ห้องอาหาร เครื่องดื่ม ซักรีด ห้องจัดเลี้ยง จัดประชุม สัมมนา
แล้วยังมีสิ่งอำนวยความสะดวกและสถานที่ผ่อนคลาย ให้กับลูกค้า อาทิเช่น สระว่ายน้ำ
ศูนย์บริหารร่างกาย สถานที่พักผ่อน ศูนย์บริการกับนักธุรกิจ และในปัจจุบันการบริการเพื่อสุขภาพ
(Spa) ถือว่าเป็นปัจจัยสำคัญสำหรับกิจการโรงแรม

ธุรกิจโรงแรมเป็นธุรกิจที่มีความสัมพันธ์โดยตรงกับธุรกิจการท่องเที่ยว
หากเกิดปัจจัยที่ส่งผลกระทบต่อการท่องเที่ยวไม่ว่าเป็นเศรษฐกิจ การเมือง โรคระบาด หรืออื่นๆ
จะทำให้ธุรกิจการโรงแรมได้รับผลกระทบเช่นเดียวกัน
จึงนับว่าเป็นธุรกิจที่มีปัจจัยความเสี่ยงต่อผลกระทบของปัจจัยภายนอกที่ไม่สามารถควบคุมได้
แต่ธุรกิจการโรงแรมยังเป็นธุรกิจที่ได้รับความสนใจจากผู้ลงทุนทั้งในประเทศและต่างประเทศ
ทำให้จำนวนโรงแรมในแหล่งท่องเที่ยวที่สำคัญเพิ่มขึ้นเกิดการแข่งขันมาก
โดยเฉพาะโรงแรมที่เป็นเครือของต่างประเทศเข้ามาประกอบธุรกิจและรับบริหารโรงแรมในประเทศจำนวนมาก
ผู้ประกอบการจึงได้ใช้ กลยุทธ์ต่าง ๆ ในการทำตลาดไม่ว่าเป็นโฆษณา ส่งเสริมการขาย หรือ
การเข้าถึงลูกค้ากลุ่มเป้าหมายโดยตรงและสร้างความสัมพันธ์ที่ดีต่อลูกค้า (CRM)
หรือแม้แต่สร้างเครือข่าย การปรับปรุงและพัฒนาระบบต่างๆ ในการดำเนินงาน
ซึ่งการดำเนินงานต่างๆล้วนก่อให้เกิดค่าใช้จ่ายที่สูงขึ้น

นโยบายการตลาด

บริษัทประกอบธุรกิจการโรงแรมโดยมีโรงแรมที่เป็นเจ้าของและรับบริหาร 3 แบรนด์ ด้วยกันคือ
“ดุสิตธานี” “รอยัล ปริ๊นเซส” และล่าสุดคือ “ดีทู” ซึ่งเสนอโรงแรมในรูปแแบบใหม่
ที่ผสานความงามของวัฒนธรรมและความนำสมัย รวมถึงมาตรฐานการบริการระดับสากล
และการต้อนรับอย่างอบอุ่นแบบไทย เข้าไว้ด้วยกันอย่างกลมกลืน โรงแรมและรีสอร์ท ในเครือดีทู
เป็นแบรนด์ใหม่ในเครือดุสิต ด้วยภาพลักษณ์ของการผสานกลิ่นไอวัฒนธรรมเอเชียตะวันออกเฉียงใต้
ในบรรยากาศที่สงบ สดใส แทรกความทันสมัย ซึ่งสื่อถึงวิถีความเป็นไทยอย่างแท้จริง
โดยได้เปิดตัวเป็นแห่งแรกที่จังหวัดเชียงใหม่ในปลายปี 2548

บริษัทได้มุ่งเน้นในการรักษามาตรฐานและสร้างชื่อเสียงของโรงแรมในเครือดุสิตธานี เครือรอยัล
ปริ๊นเซส และแบรนด์น้องใหม่ ดีทู ให้เป็นที่รู้จักมากขึ้น
โดยการตอบสนองความต้องการของลูกค้าในทุกด้าน
และการสร้างสัมพันธ์ที่ดีต่อลูกค้าเพื่อรักษาฐานลูกค้าเดิมไว้
นอกจากนี้ยังได้ทำการเจาะตลาดลูกค้าใหม่ๆ เพื่อเป็นการขยายฐานลูกค้า
และเพิ่มส่วนแบ่งการตลาด โดยบริษัทดำเนินกลยุทธ์อย่างต่อเนื่องดังนี้

1. กลยุทธ์และการดำเนินงานด้านการตลาด

1.1) นโยบายการขายตรง โดยให้โรงแรมแต่ละแห่งดำเนินการขายตรงให้กับโรงแรมของตนเอง

1.2) นโยบายทำการส่งเสริมการขายข้ามโรงแรม
โดยให้โรงแรมทุกแห่งในเครือร่วมมือกันขายห้องพักให้กับโรงแรมในกลุ่มทั้งหมด

1.3) นโยบายการขายจากส่วนกลาง โดยมีระบบส่งเสริมการตลาดร่วม ณ ส่วนกลาง
โดยจัดทำนโยบาย แผนพัฒนาและแผนการตลาด ระบบการจองห้องพัก เว็บไซต์ให้กับโรงแรมทุกแห่ง

1.4) การขายและการตลาด ผ่านกลุ่มพันธมิตรทางด้านการโรงแรมแห่งเอเชีย ภายใต้ชื่อ
“เอเชี่ยน โฮเต็ลส์ อัลไลแอนซ์” : เอ เอช เอ (Asian Hotels Alliance : AHA)
โดยมีสมาชิกในกลุ่มก่อตั้งได้แก่ กลุ่มโรงแรมและรีสอร์ทในเครือดุสิตธานี (ไทย)
กลุ่มโรงแรมและรีสอร์ทในเครือแลนดิส (ไต้หวัน) กลุ่มโรงแรมในเครือมาร์โคโปโล (ฮ่องกง)
กลุ่มโรงแรมและรีสอร์ทในเครือเมอร์ริตัส (สิงคโปร์) และ กลุ่มโรงแรมในเครือนิวโอตานิ (ญี่ปุ่น)
จากผลจากการร่วมมือกันด้านการขายและการตลาดของกลุ่มพันธมิตร
ทำให้บริษัทสามารถขยายเครือข่ายการส่งเสริมการขายและการตลาดครอบคลุมโรงแรมมากกว่า 70
แห่งในแทบทุกเมือง และแหล่งพักผ่อนทั่วภูมิภาค
นอกจากนี้ยังมีผู้แทนจำหน่ายในต่างประเทศทั้งหมดทั่วโลกของสมาชิกกลุ่มก่อตั้งทั้ง 5 ของ เอ เอช
เอ ช่วยทำการส่งเสริมการขายให้กับโรงแรมสมาชิกทุกแห่งอย่างต่อเนื่องตลอดทั้งปี

การดำเนินการขายและการตลาดร่วมกันจากกลุ่มพันธมิตร เอ เอช เอ ดังนี้

- ส่งเสริมการขายและการสำรองห้องพักร่วมกัน โดย ผ่านเว็บไซต์ภาคภาษาอังกฤษ
ภาษาญี่ปุ่นและจีน www.ahahotels.com
ด้วยระบบสำรองห้องพักออนไลน์ที่สะดวกและรวดเร็วในการสำรองห้องพักให้กับนักธุรกิจและนักท่องเที่ยวทั่วโลก

- ปรับปรุงคู่มือส่งเสริมการขายภาษาอังกฤษ และภาษาญี่ปุ่นร่วมกับกลุ่มพันธมิตรทางด้านการ
โรงแรมแห่งเอเชีย

- ร่วมมือกันอย่างต่อเนื่อง ภายใต้โครงการ แลกสิทธิพิเศษระหว่างโปรแกรมบัตรของลูกค้าประจำ
โดยสมาชิกผู้ถือบัตรภายใต้โปรแกรมพิเศษสำหรับลูกค้าประจำของแต่ละกลุ่ม
จะได้รับสิทธิประโยชน์ต่าง ๆ เหมือนกับที่แต่ละโรงแรมมอบให้แก่สมาชิกบัตรของตน

- ร่วมมือกับสายการบินแห่งชาติ ต่าง ๆ เช่น สายการบินไทย
สายการบินคาเธ่ย์แปซิฟิกและสายการบินเจแปนแอร์ไลน์
โดยรวมกันจัดทำโครงการส่งเสริมการขายร่วมกันให้กับนักท่องเที่ยวต่างๆ ทั่วโลก
ที่มาใช้บริการของสายการบินเหล่านี้ให้มาใช้บริการด้านห้องพักของโรงแรมในเครือ เอ เอช เอ
พร้อมทั้งดำเนินการติดต่อและทำงานร่วมกับสายการบินฟินแอร์ในปี 2548
เพื่อเสนอโครงการส่งเสริมการขายร่วมกันในต้นปี 2549

-
ร่วมกับกลุ่มพันธมิตรทางด้านการโรงแรมแห่งเอเชียจัดประชุมทางด้านการขายและการตลาดของธุรกิจท่องเที่ยว
ที่กรุงเทพฯ ฮ่องกง สิงคโปร์ ไทเป และโตเกียว

- เข้าร่วมประชุมธุรกิจท่องเที่ยวนานาชาติต่างๆให้เพิ่มมากกว่าปีที่ผ่านมา โดยในปี 2548 นี้
กลุ่มพันธมิตรประสบผลสำเร็จเป็นอย่างยิ่งจากความร่วมมือนี้

- จัดทำโฆษณาประชาสัมพันธ์ร่วมกัน

- จัดทำรายการส่งเสริมการขายโดยเฉพาะให้กับฐานลูกค้าที่มีอยู่เดิม
เพื่อรักษาส่วนแบ่งการตลาดเดิมไว้

- ร่วมมือกับอเมริกัน เอ็กซ์เพรสต่างประเทศ
จัดทำโครงการส่งเสริมการขายให้กับสมาชิกบัตรอเมริกัน เอ็กซ์เพรส ในแถบเอเชียแปซิฟิค
โดยเฉพาะในช่วงเดือนเมษายน ถึง กันยายน 2548 ซึ่งเป็นช่วง “โลว์ซีซั่น”
โดยมีจุดมุ่งหมายที่สำคัญคือการหาตลาดลูกค้าใหม่ และเพิ่มรายได้ให้กับโรงแรมสมาชิก
ซึ่งโครงการส่งเสริมการขายนี้ประสบผลสำเร็จตามเป้าหมายที่กำหนดไว้

1.5) พัฒนาการส่งเสริมการขายและการตลาด ผ่านระบบอินเตอร์เน็ตอย่างต่อเนื่อง
โดยทำการปรับปรุงเว็บไซต์ www.dusit.com ภาคภาษาอังกฤษ และภาษาญี่ปุ่น
ให้มีรูปลักษณ์ที่ทันสมัยและมีระบบสำรองห้องพักออนไลน์ที่มีประสิทธิภาพยิ่งขึ้น
เพื่ออำนวยความสะดวกและรวดเร็วในการสำรองห้องพักให้กับนักธุรกิจและนักท่องเที่ยวทั่วโลก
โดยทำการเปิดตัวเว็บไซต์ภาคภาษาอังกฤษใหม่ในเดือนธันวาคม 2548
พร้อมทั้งวางแผนที่จะปรับปรุงเว็บไซต์ภาคภาษาญี่ปุ่น
ให้มีประสิทธิภาพเพิ่มขึ้นและจะนำเสนอเว็บไซต์ภาคภาษาญี่ปุ่นรูปลักษณ์ใหม่ในต้นปี 2549
รวมทั้งทำการปรับปรุงการสื่อสารผ่านอี-เมล์ และการส่งข่าวสารออนไลน์ (Dusit E-News)
ภาษาญี่ปุ่น ด้วยเช่นกัน เนื่องจากตลาดญี่ปุ่น
ถือได้ว่าเป็นตลาดลูกค้าที่สำคัญยิ่งของโรงแรมในเครือทุกแห่ง (นอกเหนือจากตลาดไทย)

การสำรองห้องพักผ่านเว็บไซต์ dusit.com ในปี 2548 มีลูกค้าเข้าจองเพิ่มสูงมากขึ้นกว่าเดิม
โดยที่โรงแรมและรีสอร์ทในเครือดุสิตธานี เครือดีทู และเครือรอยัล ปริ๊นเซสทุกแห่ง
สามารถทำการเผยแพร่ข่าวสารข้อมูล เปลี่ยนแปลงและเสนออัตราห้องพักราคาพิเศษ
และรับสำรองห้องพักโดยตรงจากลูกค้าทั่วโลกทุกที่ทุกเวลาตลอด 24 ชั่วโมง พร้อมกันนี้
บริษัทท่องเที่ยว บริษัทคู่ค้าต่างๆ โรงแรมทุกแห่งในเครือและตัวแทนฝ่ายขายทุกแห่งทั่วโลกของบริษัท
สามารถสำรองห้องพักให้กับลูกค้าผ่านเว็บไซต์นี้ด้วยเช่นกัน

1.6) ปรับปรุงคู่มือส่งเสริมการขายภาษาอังกฤษและญี่ปุ่น ให้กับโรงแรมในเครือทั้งหมด
เพื่อจัดวางในห้องพักแขกทุกห้อง รวมทั้งแจกให้กับสำนักงานขายส่วนภูมิภาคของบริษัททุกแห่ง
และยังทำการแจกจ่ายให้กับลูกค้าผ่านงานประชุมธุรกิจท่องเที่ยวทั่วโลก
รวมทั้งทำการแจกจ่ายโดยตรงให้กับลูกค้าทั่วไปที่สนใจ

1.7) ปรับปรุงการส่งเสริมการขาย 2 รายการหลัก คือ ดุสิต เอ็กเซค คิวทิฟ คลับ และดุสิตโกลด์
การ์ด ให้น่าสนใจยิ่งขึ้น ซึ่งในปี 2548 สามารถเพิ่มยอดขายทางด้านห้องพัก
และห้องอาหารให้กับโรงแรมในเครือ

1.8) วางแผนร่วมกับอเมริกัน เอ็กซ์เพรส (ประเทศไทย)
เพื่อปรับปรุงด้านการส่งเสริมการขายให้มีประสิทธิภาพยิ่งขึ้น โดยจะยกเลิกการส่งเสริมการขาย
อเมริกัน เอ็กซ์เพรส แทรเวิล รีวอร์ดการ์ด และในปี 2549 จะมีการออกบัตรใหม่ร่วมกัน
ทั้งนี้เพื่อนำเสนอสิ่งแปลกใหม่ให้กับลูกค้าในเมืองไทยและเพิ่มรายได้ทางด้านห้องพัก
และห้องอาหารให้กับโรงแรมในเครือที่เข้าร่วมรายการ

1.9) บริษัทได้วางแผนการเพิ่มยอดขายจากลูกค้าเป้าหมาย คือ นักกอล์ฟ ซึ่งเป็นผู้มีรายได้สูง
โดยจัดทำรายการส่งเสริมการขายภายใต้ “ดุสิตกอล์ฟ”
เพื่อดึงดูดให้กลุ่มเป้าหมายเหล่านี้มาใช้บริการทั้งทางด้านห้องพักและห้องอาหารให้เพิ่มมากขึ้น
ได้จัดเตรียมเว็บไซต์ภาคภาษาอังกฤษของ www.dusitgolf.com เพื่อให้กลุ่มลูกค้าเป้าหมาย
สามารถสำรองห้องพักและกอล์ฟออนไลน์
และได้จัดเตรียมคู่มือส่งเสริมการขายแจกจ่ายให้กับโรงแรมในเครือ
เพื่อเผยแพร่ให้กับลูกค้าโดยตรงอีกด้วย

1.10) บริษัทได้นำเสนอรูปแบบของห้องพัก Dusit Grand Room และ Dusit Club Room
เพื่อตอบสนองความต้องการของลูกค้าประเภทนักธุรกิจ และลูกค้าประเภทนักท่องเที่ยวได้ดียิ่งขึ้น
โดยเริ่มที่โรงแรมดุสิตธานี กรุงเทพ เป็นแห่งแรก ด้วยการปรับปรุงห้องพักเก่าที่มีอยู่เดิมใหม่
และทำการแจกจ่ายเอกสารสิ่งตีพิมพ์ต่างๆ
เพื่อโฆษณาและประชาสัมพันธ์ห้องพักแนวใหม่ให้เป็นที่รู้จักกันทั่วไป
ทำให้โรงแรมดุสิตธานีมีรายได้ด้านห้องพักเพิ่มในปี 2548 นอกจากนั้น
บริษัทได้วางแผนที่จะให้โรงแรมทุกแห่งในเครือดุสิตธานี ทำการปรับปรุงห้องพักแบบใหม่นี้ด้วยเช่นกัน
โดยเริ่มที่โรงแรมดุสิต รีสอร์ท พัทยา และโรงแรมดุสิต ดูไบ
และได้มีการจัดทำเอกสารตีพิมพ์และแผนการส่งเสริมการขายโดยเฉพาะให้กับโรงแรมเหล่านี้ด้วยเช่นกัน

1.11) ทำการเผยแพร่ Dusit Club Lounge
อย่างต่อเนื่องโดยเสนอแนวขายว่าเป็นที่รับรองลูกค้าที่จองห้องพัก Dusit Club Room และ
Dusit Grand Room โดยเฉพาะ ลูกค้าจะได้รับบริการอาหารและเครื่องดื่มตลอดเวลา
พร้อมทั้งสามารถทำการลงทะเบียนเข้าพักที่ Dusit Club Lounge นี้
ซึ่งปัจจุบันมีที่โรงแรมดุสิตธานีกรุงเทพ และโรงแรมดุสิต รีสอร์ท พัทยา
ซึ่งได้รับการตอบรับที่ดีจากลูกค้า

1.12) บริษัทใช้ Dusit Connect ซึ่งเป็นระบบ Wireless Hi Speed Internet
Connection ในห้องพักแขกทั้งหมด
รวมทั้งบริเวณล๊อบบี้และห้องจัดเลี้ยงให้กับโรงแรมทุกแห่งในเครือดุสิตธานี และเครือรอยัล
ปริ๊นเซสทุกแห่ง
ทั้งนี้เพื่อให้ลูกค้าของโรงแรมที่ต้องการใช้บริการทางด้านอินเตอร์เน็ตมีความสะดวกเพิ่มขึ้น

1.13) บริษัทนำโรงแรมในเครือเข้าร่วมในโครงการ Japan World Hotels ของ Japan
Airlines เพื่อดึงให้ลูกค้าที่ใช้บริการของสายการบินนี้มาใช้บริการด้านห้องพักของโรงแรม
โดยเล็งเห็นว่าสามารถเพิ่มยอดขายทางด้านห้องพักโดยผ่านพันธมิตรทางธุรกิจต่างๆได้

1.14) Digital Private Library ยังคงเป็นเว็บไซต์ www.leonardo.com
ซึ่งใช้จัดเก็บและแจกจ่าย Digital Images ของโรงแรมในเครือ ให้กับลูกค้าทั่วโลก
ทั้งนี้การแจกจ่าย Digital Images แบบออนไลน์นี้
ได้ช่วยประหยัดค่าใช้จ่ายในการจัดส่งแบบปกติผ่านไปรษณีย์เป็นจำนวนมหาศาล
ถือว่าบริษัทประสบผลสำเร็จอย่างสูงในการควบคุมรายจ่ายของฝ่ายขายและการตลาด
ทั้งของส่วนกลางและของโรงแรมทุกแห่งในปี 2548

1.15) บริษัททำการพัฒนา Group E-Brochure เพื่อให้ฝ่ายขายและการตลาดส่วนกลาง
ฝ่ายขายของโรงแรมและตัวแทนฝ่ายขายทุกแห่งทำการแจกจ่าย Group E-Brochure
ออนไลน์ให้กับลูกค้าทั่วโลก
ทำให้สามารถประหยัดงบประมาณรายจ่ายด้านสิ่งตีพิมพ์และไปรษณียากรเป็นจำนวนมหาศาลในปี
2548

1.16) เพื่อเป็นการรักษาระดับมาตรฐานของโรงแรม จึงได้ใช้งบประมาณปรับปรุงห้องพัก
ห้องอาหาร ห้องจัดเลี้ยง สระน้ำ และพื้นที่โดยรอบโรงแรมทุกแห่งที่เป็นเจ้าของ
พร้อมกันนี้ได้ทำการสร้าง ห้องประชุมและสัมมนาขนาดใหญ่ ให้กับโรงแรมดุสิต รีสอร์ท หัวหิน
โดยมีจุดมุ่งหมายที่จะเจาะตลาดไมซ์ ซึ่งเป็นตลาดที่มีอำนาจในการใช้จ่ายสูง

1.17) เปิดตัว Dusit Gourmet ซึ่งเป็นรูปแบบใหม่ของร้านเบเกอร์รี่ให้กับโรงแรมดุสิตธานี
กรุงเทพ เป็นแห่งแรก และเป็นที่น่ายินดีว่า รูปแบบใหม่ของร้านเบเกอร์รี่นี้
ประสบผลสำเร็จเป็นอย่างสูง สามารถเพิ่มยอดขายที่สูงมากให้กับโรงแรมดุสิตธานี กรุงเทพ

1.18) เพื่อเพิ่มความสะดวกสบายในการเดินทางให้กับลูกค้า บริษัทได้จัดทำ Dusit Sprinter
ซึ่งเป็นการเดินทางอย่างหรูหราโดยรถเบนซ์แวน ให้กับลูกค้าที่ต้องการเดินทางไป- กลับ
กรุงเทพ - หัวหิน และ กรุงเทพ - พัทยา

1.19) ได้ร่วมมือกับองค์กรต่างๆ ทั้งภาครัฐและเอกชน
จัดทำรายการส่งเสริมการขายร่วมกันตลอดปี 2548
เพื่อเป็นการขยายฐานลูกค้าใหม่มาใช้บริการเพิ่มขึ้น

1.20) เพื่อให้การขยายฐานลูกค้าในยุโรปเป็นไปอย่างมีประสิทธิภาพยิ่งขึ้น บริษัท ได้แต่งตั้ง AOVO
Network AG เป็นสำนักงานขายในเยอรมันนี รับผิดชอบตลาดออสเตรีย และสวิสเซอร์แลนด์
นอกจากนี้ยังได้ขยายฐานลูกค้าในกลุ่มสหราชอาณาจักร ซึ่งมี AXIS Sales & Marketing Ltd.
ดูแลอยู่ โดยครอบคลุม เบลเยี่ยม เนเธอร์แลนด์ สวีเดน สเปน และอิตาลี
เพื่อเป็นการสร้างเครือดุสิตธานี ดีทู และรอยัล ปริ๊นเซส
ให้เป็นที่รู้จักและขยายตลาดในภูมิภาคนี้ให้กว้างขึ้น

2. การโฆษณาและประชาสัมพันธ์

2.1) บริษัทได้ดำเนินการโฆษณาประชาสัมพันธ์ในแบรนด์ และสโลแกน ของกลุ่มโรงแรม ดังนี้

- โรงแรมและรีสอร์ทกลุ่มดุสิตธานียังใช้แคมเปญโฆษณา “ดุสิต..วิถีชีวิตแห่งความเป็นไทย” หรือ
ภาษาอังกฤษ “Dusit, The Thai Way of Life”
เพื่อตอกย้ำความยอดเยี่ยมและเอกลักษณ์แบบไทยๆ
ที่ยืนยันความโดดเด่นของบริษัทในธุรกิจโรงแรมทั้งในประเทศและต่างประเทศตลอดหลายปีที่ผ่านมา
ทุกโรงแรมและรีสอร์ทในเครือดุสิตธานีจะเน้นหนักในการมอบสิ่งดี ๆ
เหล่านี้ให้กับผู้ใช้บริการทุกท่านรับรู้โดยเน้นผ่านโสตสัมผัสต่าง ๆ ไม่ว่าจะเป็น รูป รส กลิ่น และ
เสียง รวมทั้งโสตสัมผัสพิเศษทางจิตใจ

เนื่องจากโรงแรมหลายแห่งในเครือดุสิตธานีได้ทำการปรับปรุงห้องพัก ห้องอาหาร
รวมทั้งสิ่งอำนวยความสะดวกใหม่ ทำให้บริษัทต้องการเสนอรูปลักษณ์ใหม่ของเครือโรงแรมดุสิตธานี
ผ่านแคมเปญโฆษณา จึงได้วางแผนร่วมกับบริษัทโฆษณาเพื่อจัดทำแคมเปญโฆษณาใหม่
ที่จะนำเสนอภาพลักษณ์ อันโดดเด่นยุคปรับปรุงใหม่ ให้กับลูกค้าทั้งในเมืองไทยและต่างประเทศ
โดยจะเปิดตัวแคมเปญโฆษณาใหม่ในต้นปี 2549

- โรงแรมและรีสอร์ทในเครือรอยัล ปริ๊นเซส ยังคงใช้แคมเปญโฆษณาภายใต้แนวคิด
“เรียบง่ายในความเป็นไทย ร่วมสมัย สุขกายใจเมื่อพักพิง รอต้อนรับคุณทั่วไทย”
ซึ่งเป็นการพิสูจน์ภาพลักษณ์ในด้านความสะดวกสบายในราคาสบาย ๆ
และดึงดูดต่อกลุ่มลูกค้าคนรุ่นใหม่
ทั้งนี้บริษัทได้ทุ่มงบประมาณก้อนใหญ่สำหรับการปรับปรุงโรงแรมในเครือ
สิ่งอำนวยความสะดวกและการบริการภายใต้แนวคิดสร้างสรรค์ด้านการตกแต่งในแบบไทยร่วมสมัย

ในปี 2549
บริษัทวางแผนที่จะศึกษาร่วมกับบริษัทโฆษณาและจะจัดทำแคมเปญโฆษณาใหม่ให้กับโรงแรมและรีสอร์ทในเครือรอยัล
ปริ๊นเซสด้วยเช่นกันโดยมีจุดมุ่งหมายหลักเพื่อโฆษณาประชาสัมพันธ์ตอกย้ำความโดดเด่นแบบไทยร่วมสมัยให้กับลูกค้าทั้งในและต่างประเทศ
โดยวางแผนเปิดตัวแคมเปญโฆษณาใหม่ในปีเดียวกัน

- โรงแรม “ดี ทู” วางแผนทำการโฆษณาและประชาสัมพันธ์เครือดีทู
จากความสำเร็จของบริษัทในการบริหารโรงแรมและรีสอร์ท ในเครือดุสิตธานี และ เครือรอยัล
ปริ๊นเซส ทำให้บริษัทตัดสินใจขยายธุรกิจด้านโรงแรมจะเปิดตัวโรงแรมในเครือใหม่ ชื่อ
โรงแรมและรีสอร์ทในเครือดีทู (D2hotels + resorts) นำร่องแห่งแรกที่จังหวัดเชียงใหม่
โดยใช้รูปแบบที่ตอบรับกับความต้องการของคนทันสมัย
ซึ่งเปิดดำเนินการอย่างไม่เป็นทางการเมื่อเดือนพฤศจิกายน 2548
และจะเตรียมเปิดตัวอย่างเป็นทางการในเดือนมิถุนายน 2549 นี้
การเปิดตัวโรงแรมและรีสอร์ทเครือดีทูในครั้งนี้ถือเป็นการฉีกแนวเพื่อสร้างความแตกต่างออกไปจากเดิม
โดยใช้วิถีชีวิตของคนรุ่นใหม่ ที่มีความทันสมัยและมีความเป็นเอกลักษณ์ ถ่ายทอดผ่านเครือดีทู
ดังนั้นแผนโฆษณาและประชาสัมพันธ์ ซึ่งจะเริ่มในต้นปี 2549 จะเน้นถึง
การออกแบบและการตกแต่งของโรงแรมที่ทันสมัย
ผสานกับบรรยากาศของความเป็นไทยได้อย่างลงตัว
ซึ่งถือเป็นเอกลักษณ์อันโดดเด่นของโรงแรมและรีสอร์ทในเครือดุสิตธานีทุกแห่ง
การเปิดตัวโรงแรมแห่งใหม่ในครั้งนี้
ไม่เพียงแต่เป็นการปรับตัวให้ทันต่อธุรกิจโรงแรมที่ปัจจุบันเติบโตไปอย่างรวดเร็วเท่านั้น
แต่ยังเป็นการใช้กลยุทธ์ทางการตลาด
ช่วยผลักดันให้ธุรกิจโรงแรมของบริษัทมีความโดดเด่นยิ่งขึ้นอีกด้วย

2.2) การโฆษณาและประชาสัมพันธ์ เลขหมายด่วน 4 ตัว คือ 1699
ซึ่งเป็นสายด่วนของศูนย์สำรองห้องพักให้เป็นที่รู้จักแก่นักท่องเที่ยวทั้งชาวไทยและต่างประเทศอย่างต่อเนื่อง

3. เป้าหมายการขายและการตลาดปี 2549

นอกเหนือจากนโยบายการตลาดในปี 2548 ซึ่งบริษัทยังคงดำเนินการต่อเนื่อง ในปี 2549
บริษัทได้เพิ่มนโยบายการตลาดทั้งหนี้เป้าหมายหลัก คือ
การเพิ่มรายได้จากการขายห้องพักและเพิ่มผลประกอบการโรงแรมโดยรวมของบริษัท
โดยดำเนินการดังนี้

3.1 ดำเนินการพัฒนาศูนย์สำรองห้องพักส่วนกลางของบริษัท (Reservation Center)
โดยวางแผนที่จะเปลี่ยนระบบการสำรองห้องพักส่วนกลาง (Central Reservation System)
ให้ทันสมัย และมีประสิทธิภาพยิ่งขึ้น
พร้อมทั้งสามารถจัดเก็บข้อมูลลูกค้าทั้งส่วนกลางและของโรงแรมไว้ในฐานเดียวกัน (Central
Information System) เพื่อให้ฝ่ายขายและการตลาดของส่วนกลาง สามารถนำข้อมูลเหล่านี้
มาวิเคราะห์ และจัดทำโครงการส่งเสริมการขายที่ตอบสนองความต้องการของลูกค้าที่แท้จริง
(Central Relationship Marketing)

3.2 สนับสนุนการขายผ่านศูนย์กลางระบบการตลาดรวมทั่วโลก (Global Distribution
System)

3.3 ขยายช่องทางการขายผ่านผู้แทนจำหน่ายภายในประเทศ และผู้แทนจำหน่ายต่างประเทศ
เพิ่มขึ้น รวมทั้งติดตั้งระบบ Key Account Management System ให้กับผู้แทนจำหน่ายทั่วโลก
เพื่อให้การขายและการสำรองห้องพัก เป็นไปได้อย่างรวดเร็ว

3.4 เข้าร่วมประชุมธุรกิจท่องเที่ยวนานาชาติต่างๆ ให้เพิ่มมากกว่าปีที่ผ่านมา

3.5 ต้นปี 2549 จะทำการปรับปรุงการสื่อสารผ่านอี-เมล์ และการส่งข่าวสารออนไลน์ (Dusit
E-News) ภาษาญี่ปุ่นและวางแผนการตลาดเพื่อส่งเสริมการขายและสำรองห้องพักออนไลน์
ผ่านเว็บไซต์ www.dusit.com ทั้งภาคภาษาอังกฤษ และภาษาญี่ปุ่นอย่างต่อเนื่องตลอดทั้งปี

3.6 วางแผนปรับปรุงรายการส่งเสริมการขาย ดุสิต เอ็กเซค คิวทิฟ คลับ
รูปแบบใหม่ของรายการในปี 2550 โดยมีจุดมุ่งหมายหลักในการเพิ่มยอดขายทางด้านห้องพัก
ให้กับโรงแรมในเครือ

3.7 วางแผนปรับปรุงรายการส่งเสริมการขาย ดุสิตโกลด์ การ์ด
ใหม่โดยจะเปลี่ยนรูปแบบของบัตรใหม่ให้มีแถบแม่เหล็ก
ทั้งนี้เพื่อทำการเก็บข้อมูลลูกค้าและการใช้จ่ายบัตร ผ่านระบบลูกค้าสัมพันธ์ (Customer
Relationship Management) ซึ่งดัดแปลงมาจากระบบของรายการส่งเสริมการขาย
ดุสิตไดนิ่งการ์ด

3.8 นอกเหนือจากห้องพัก บริษัทได้วางแผนที่จะเพิ่มรายได้ของห้องอาหารฝรั่งเศส D’Sens
ห้องอาหารอิตาเลี่ยน il cielo และ My Bar ของโรงแรมดุสิตธานีรวมทั้งห้องอาหารต่างๆ
ของโรงแรมนี้และของโรงแรมทุกแห่งในเครือ ด้วยรายการส่งเสริมการขายชื่อว่า
“ดุสิตไดนิ่งการ์ด” ซึ่งจะจัดทำขึ้นเป็นพิเศษ เพื่อดึงดูดให้ลูกค้าประจำมาใช้บริการเพิ่มขึ้น
และยังเป็นการขยายฐานลูกค้าใหม่ด้วยเช่นกัน ทั้งนี้
เพื่อประสิทธิผลสูงสุดของงบประมาณด้านการตลาด บริษัทจะมอบให้พันธมิตรทางธุรกิจ
ที่ได้เลือกสรรแล้วเข้ามาลงทุนให้ และแบ่งผลกำไรกับทางบริษัทโดยวางแผนที่จะเสนอโปรแกรมนี้
ในช่วงไตรมาสที่ 3 ของปี 2549

3.9. วางแผนร่วมกันอเมริกัน เอ็กซ์เพรส (ประเทศไทย)
เพื่อปรับปรุงโครงการส่งเสริมการขายให้มีประสิทธิภาพยิ่งขึ้น
โดยจะล้มเลิกรายการส่งเสริมการขาย อเมริกัน เอ็กซ์เพรส แทรเวิล รีวอร์ดการ์ด
และออกบัตรใหม่ร่วมกันในในช่วงไตรมาสที่ 3 ของปี 2549
โดยมีวัตถุประสงค์หลักคือนำเสนอสิ่งแปลกใหม่ให้กับลูกค้าในเมืองไทยและเพิ่มรายได้ทางด้านห้องพัก
และห้องอาหารให้กับโรงแรมในเครือที่เข้าร่วมรายการ

3.10. โรงแรมดุสิตธานี
ซึ่งเป็นโรงแรมแม่ในแครือดุสิตธานีจะครบรอบการดำเนินงานด้านโรงแรมเป็นเวลา 36 ปี
บริษัทจึงได้วางแผนที่จะจัดงานฉลองพร้อมร่วมจัดงานขอบคุณลูกค้าในเครือดุสิตธานี
ในเดือนกุมภาพันธ์ 2549 และจะจัดรายการส่งเสริมการขายทั้งห้องพัก
และห้องอาหารให้กับโรงแรมดุสิตธานี ตลอดทั้งปี

3.11. เนื่องในวโรกาสมหามงคลสมัยที่พระบาทสมเด็จพระเจ้าอยู่หัวทรงครองสิริราชสมบัติครบ 60
ปี
บริษัทจะใช้โอกาสของการเฉลิมฉลองครั้งใหญ่นี้จัดรายการส่งเสริมการขายและการตลาดอย่างต่อเนื่อง

3.12. บริษัทจะทำการพัฒนา Hotel E-Brochure ให้กับโรงแรมแต่ละแห่งในเครือดุสิตธานี
เครือดีทู และเครือรอยัล ปริ๊นเซส
เพื่อให้ฝ่ายขายของโรงแรมและตัวแทนฝ่ายขายทุกแห่งทำการแจกจ่าย Hotel E-Brochure
ออนไลน์ให้กับลูกค้าทั่วโลก ซึ่งจะทำให้สามารถประหยัดงบประมาณรายจ่ายด้าน สิ่งตีพิมพ์
และไปรษณียากรเป็นจำนวนมหาศาลในปี 2549

3.13. ทำการเปิดตัวและแนะนำ D-FIT ศูนย์ออกกำลังกายแห่งใหม่โดยจะเริ่มเปิดตัวเป็นแห่งแรก
ที่โรงแรมดุสิตธานี กรุงเทพ ตามด้วยโรงแรมดุสิต รีสอร์ท พัทยา โรงแรมดุสิต รีสอร์ท หัวหิน
และโรงแรมดีทู เชียงใหม่

3.14 จะร่วมมือกับองค์กรต่างๆ ทั้งภาครัฐและเอกชน จัดทำรายการส่งเสริมการขายร่วมกันตลอดปี
2549 เพื่อเป็นการขยายฐานลูกค้าใหม่ให้มาใช้บริการเพิ่มขึ้น

ในส่วนของโรงแรมและรีสอร์ทในเครือดุสิตธานีที่ตั้งอยู่ต่างประเทศ ซึ่งมี โรงแรมดุสิต ดูไบ
สหรัฐอาหรับ อิมิเรตส์ โรงแรมดุสิต นิโก้ ประเทศฟิลิปินส์ และโรงแรมดุสิต อินญา เลค รีสอร์ท
ประเทศพม่า นั้น บริษัทได้ร่วมกับโรงแรมแต่ละแห่งจัดทำนโยบาย แผนพัฒนา
แผนการขายและการตลาดที่เหมาะสมแก่ แต่ละท้องถิ่นขึ้น
เพื่อให้โรงแรมนำไปปฏิบัติและบริษัทมีความเชื่อมั่นอย่างสูงว่า จากแผนการต่างๆ
ที่วางไว้ให้จะทำให้โรงแรมเหล่านี้มีผลประกอบการที่สูงขึ้นอย่างแน่นอน ในปี 2549 นี้

ทางบริษัทจะทำการปรับปรุงห้องพัก ห้องอาหาร ห้องจัดเลี้ยง สระน้ำ
และพื้นที่โดยรอบโรงแรมให้กับโรงแรมดุสิต นิโก้ ประเทศฟิลิปินส์

กลยุทธ์ทางด้านการตลาดและการขาย

  1. เน้นขยายฐานลูกค้า โดยส่งเสริมการขายจากแหล่งตลาด เช่น กลุ่มเอเชีย
  กลุ่มยุโรปตะวันออก กลุ่มยุโรปตะวันตก กลุ่มประเทศตะวันออกกลาง แอฟริกาใต้ อเมริกาใต้
  กลุ่มประเทศสแกนดิเนเวีย เป็นต้น

2. รักษาฐานลูกค้าเดิม เน้นการปรับปรุงและแนะนำโปรแกรมส่งเสริมการขายรูปแบบใหม่
และโปรแกรมขายราคาพิเศษในช่วงนอกฤดูกาล

3. ส่งเสริมการขายร่วมกับบริษัทนำเที่ยว สายการบิน และองค์กรอื่น ๆ เพื่อเพิ่มจำนวนลูกค้า
รวมทั้งการเสริมสร้างโปรแกรมพิเศษต่างๆ เพื่อให้เข้าถึงลูกค้าในกลุ่มต่าง ๆ และของคู่แข่งขัน
ซึ่งจะเห็นได้ว่าการพัฒนาและการส่งเสริมการร่วมมือทางการตลาดดังกล่าว
ส่งผลในด้านการขยายฐานของกลุ่มลูกค้า และการเพิ่มรายได้ในการใช้บริการขององค์กรต่างๆ
ที่เกี่ยวข้องในที่สุด

4. เน้นการให้คุณภาพที่เหมาะสมกับราคาขายและสร้างความประทับใจในการให้บริการ

5. สร้างความสัมพันธ์อันดีกับลูกค้า (CRM) เพื่อให้เกิดความประทับใจ และกลับมาใช้บริการอีก

6. พัฒนาและปรับปรุงรูปแบบของการโฆษณา และสร้างสรรค์สื่อสิ่งพิมพ์
เพื่อเพิ่มความรับรู้แก่ลูกค้าในชื่อ “ดุสิต” “รอยัล ปริ๊นเซส” และ “ดีทู”

7. ให้ความรู้และพัฒนาบุคลากรของบริษัท

8. ปรับปรุงและเพิ่มช่องทางการจำหน่ายต่างๆ เพื่อสร้างยอดขายให้เพิ่มขึ้น

9.
ประสานงานและส่งตัวแทนจากฝ่ายขายและการตลาดส่วนกลางและจากโรงแรมเข้าร่วมในงานส่งเสริมธุรกิจท่องเที่ยวทั้งในประเทศและต่างประเทศ

4. นโยบายด้านราคา

ในการกำหนดราคา จะต้องพิจารณาจากปัจจัยหลายด้าน
เช่นต้นทุนการดำเนินการของโรงแรมเป็นพื้นฐาน ดัชนีราคาผู้บริโภค และราคาตลาดของ
คู่แข่งระหว่างโรงแรมในระดับเดียวกันเป็นสำคัญ

จากการที่ระดับราคาและค่าใช้จ่ายในการท่องเที่ยวของไทยที่ไม่สูงนัก
ประกอบกับสภาวะทางเศรษฐกิจ การเมือง สถานที่ท่องเที่ยว มาตรฐานของโรงแรมในประเทศ
เมื่อเปรียบเทียบกับประเทศเพื่อนบ้าน
จึงเป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม ดังจะเห็นได้จากกลุ่มครอบครัว
กลุ่มเยาวชน กลุ่มประชาสัมพันธ์ และกลุ่มตลาด-กลาง-ล่าง ยังคงมีการเจริญเติบโตในอัตราสูง
ดังนั้น การกำหนดราคาของกลุ่มเป้าหมายของแต่ละกลุ่ม จึงต้องมีการระมัดระวังเป็นพิเศษ

บริษัทกำหนดราคาขายเป็นหลายระดับ

1. บริษัทท่องเที่ยวต่างประเทศ ใช้จำนวนห้องพัก
ซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญ ดอลล่าร์สหรัฐอเมริกา เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินเยน และเงินยูโรด้วยเช่นกัน

2. ผ่านทางอินเตอร์เนต นักท่องเที่ยวต่างประเทศทำการสำรองห้องโดยตรงกับโรงแรม
โดยมิผ่านบริษัทท่องเที่ยวต่างประเทศซึ่งราคาทางด้านห้องพักต่ำ
เนื่องจากถูกกำหนดโดยหนังสือสัญญาที่ทำไว้ทางบริษัทจะทำการโฆษณาประชาสัมพันธ์ให้ลูกค้าซึ่งใช้อินเตอร์เน็ตเข้าทำการจองผ่านเว็บไซต์ของกลุ่มดุสิต
และกลุ่มเอ เอช เอ โดยเสนอราคาห้องพักพิเศษเป็นเครื่องจูงใจ

3. ราคาที่ตกลงกับบริษัท ร้านค้า
เนื่องจากบริษัทต่างๆที่มีนักธุรกิจเดินทางเข้ามาทำงานในประเทศไทย
จะมีการตกลงราคาของกลุมบริษัทนั้นๆ

4. ราคาแพ็คเกจท่องเที่ยวในราคาพิเศษในช่วงนอกเทศกาล
ให้กับนักท่องเที่ยวต่างประเทศและนักท่องเที่ยวในเมืองไทย
และจะใช้กลยุทธ์ทางด้านราคาพิเศษเพื่อดึงกลุ่มนักท่องเที่ยวไทยที่นิยมเดินทางไปต่างประเทศให้หันมาท่องเที่ยวในเมืองไทย

5. ราคาที่มีการส่งเสริมการขายร่วม
โดยร่วมมือกับภาครัฐและเอกชนในการจัดทำโครงการส่งเสริมการขายร่วมกัน
และดำเนินการตลาดแบบเจาะกลุ่มศักยภาพ เช่น การดึงสายการบินต่าง ๆ เข้ามาร่วมเป็นพันธมิตร
เพิ่มจากสายการบินพันธมิตรในปัจจุบัน คือ การบินไทย สายการบินคาเธ่ย์แปซิฟิค
และสายการบินแจแปนแอร์ไลน์

เพื่อเพิ่มราคาห้องพักให้ดียิ่งขึ้น ทางบริษัทได้วางแผนที่จะขยายช่องทางการขาย
ผ่านผู้แทนจำหน่ายภายในประเทศ และผู้แทนจำหน่ายต่างประเทศ เพิ่มขึ้น รวมทั้งติดตั้งระบบ Key
Account Management System ให้กับผู้แทนจำหน่ายทั่วโลก
เพื่อให้การขายและการสำรองห้องพัก เป็นไปได้อย่างรวดเร็ว

องค์การส่งเสริมการท่องเที่ยวโลก (WTO)
แจ้งว่าแนวโน้มการท่องเที่ยวของนักท่องเที่ยวทั่วโลกมีปริมาณวันพักเฉลี่ยลดลง
ดังนั้นเพื่อเป็นการกระตุ้นให้นักท่องเที่ยวต่างประเทศเพิ่มปริมาณวันพักอาศัยเฉลี่ยเพิ่มขึ้นในประเทศไทย
และที่โรงแรมต่าง ๆ ในเครือ บริษัทจะใช้การจัดทำแพ็คเกจราคาพิเศษที่มีบริการเสริมหลากหลาย
โดยเฉพาะบริการสปาที่นักท่องเที่ยวต่างประเทศนิยมใช้บริการ
แพ็คเกจซึ่งจัดทำพิเศษนี้จะถูกจัดจำหน่ายให้กับลูกค้าโดยตรงผ่านทีมขายของโรงแรมต่างๆ
ผ่านผู้แทนจำหน่ายทั่วโลก และผ่านการขายแบบออนไลน์ โดยเว็บไซต์ของดุสิต เว็บไซต์ของ เอ
เอช เอ และ เว็บไซต์ของพันธมิตรต่างๆ

จุดเด่น จุดด้อย โอกาส และอุปสรรคของบริษัทเมื่อเทียบกับคู่แข่ง

จุดเด่นสำคัญ ๆ ดังนี้

1. บริษัทเป็นบริษัทที่มีประสบการณ์ในธุรกิจโรงแรมมายาวนาน

2. บริษัทเป็นบริษัทที่มีเอกลักษณ์ของตนเอง กล่าวคือ
ลักษณะการบริการที่เน้นเอกลักษณ์ประจำชาติเป็นหลัก

3. บริษัทเป็นบริษัทที่มีคุณภาพในการให้บริการที่ดี และในราคาที่เหมาะสม

4. บริษัทมีเครือข่ายโรงแรมมากทั่วประเทศ
และจากการร่วมมือกันก่อตั้งกลุ่มพันธมิตรทางการโรงแรมแห่งเอเชียขึ้น
ทำให้สามารถขยายเครือข่ายครอบคลุมโรงแรมมากกว่า 70 แห่งในแทบทุกเมือง
และแหล่งพักผ่อนทั่วภูมิภาค โดยจะมีจำนวนโรงแรมสมาชิกเพิ่มขึ้นในอนาคตอันใกล้ เนื่องจากเอ
เอช เอ จะมีการขยายเครือข่ายเพื่อรับสมาชิกใหม่เข้าสู่กลุ่มพันธมิตรอย่างต่อเนื่อง

5. มีระบบสำรองห้องพักที่ทันสมัยและรวดเร็ว

6. พัฒนาการจัดระบบการตลาดในระยะยาวอย่างต่อเนื่องโดยการใช้เทคโนโลยีที่ทันสมัย

7. บริษัทมีความสามารถในเรื่องการหาแหล่งเงินกู้อัตราดอกเบี้ยต่ำ

8. สถานที่ตั้งของโรงแรมทุกแห่งอยู่ในทำเลที่ดี

9. มีวิทยาลัยดุสิตธานี ที่สามารถผลิตบุคคลากร ระดับปฏิบัติงานได้มีคุณภาพตามที่ต้องการ

10. มีบริษัทฝึกอบรมที่สามารถให้ความรู้ และพัฒนาความรู้ให้กับบุคคลากรขององค์กรในทุกด้าน

จุดด้อยสำคัญ ๆ ดังนี้

1. บริษัทมีเครือข่ายทั่วโลกยังไม่เพียงพอ
ทำให้ไม่สามารถส่งลูกค้าจากต่างประเทศได้มากเท่าที่ควร
โดยโรงแรมที่มีเครือข่ายเป็นเชนโรงแรมต่างประเทศ
ซึ่งมีจำนวนโรงแรมมากกว่าจึงมีความได้เปรียบกว่า

2. เนื่องจากบริษัทเติบโตมาจากโรงแรมเดียว
จนกระทั่งมีโรงแรมในเครือเพิ่มขึ้นมาในเวลาไม่นาน
จึงทำให้บริษัทประสบปัญหาในการเตรียมบุคลากรระดับสูง
และบริหารระบบงานที่ยังไม่คล่องตัวและมีประสิทธิภาพเท่าที่ควร

โอกาส

1. จากการส่งเสริมการขายการท่องเที่ยวอย่างต่อเนื่องของรัฐบาล
มีนโยบายที่จะส่งเสริมการท่องเที่ยวและการจัดประชุมทั้งในระดับประเทศ และระดับนานาชาติ
รวมทั้งเป็นเจ้าภาพการจัดงานระดับโลก ซึ่งทำให้ธุรกิจโรงแรมมีโอกาสที่ดีในการทำธุรกิจ
และขยายธุรกิจ

2. จากการมีสายการบินเกิดขึ้นหลายๆ สายทั้งสายการบินนานาชาติ
และสายการบินราคาประหยัดภายในประเทศ ทำให้การเดินทางของนักท่องเที่ยวสะดวกขึ้น
ส่งผลที่ดีต่อธุรกิจการโรงแรม

3. สนามบินสุวรรณภูมิที่จะเปิดใช้บริการในเดือนมิถุนายน 2549 นี้ ทำให้มีเที่ยวบินทั้งต่างประเทศ
และในประเทศ มีความสะดวกมากขึ้นและสามารถรองรับการขนส่งนักท่องเที่ยวเข้ามาประเทศได้สูง

4. ศักยภาพ ความสวยงามของแหล่งท่องเที่ยวประเทศไทย ได้รับการกล่าวขาน
และยอมรับจากนักท่องเที่ยว

อุปสรรค

1.จากการที่มีจำนวนโรงแรมเพิ่มขึ้นอย่างรวดเร็วในบางจังหวัด
มีผลให้ปริมาณความต้องการใช้บริการมีน้อยกว่าปริมาณโรงแรมที่มีอยู่ และการแข่งขันที่สูง

2. สภาวะเศรษฐกิจ การเมือง
และความไม่สงบในประเทศทำให้นักท่องเที่ยวไม่เกิดความมั่นใจที่เดินทางมาท่องเที่ยว

3.โรคระบาด ส่งผลทำให้บางฤดูกาลที่มีการระบาดของโรค เช่นไข้หวัดนก
ทำให้นักท่องเที่ยวชะลอการเดินทาง

4. ภัยธรรมชาติ ต่างๆ เช่นน้ำท่วม

อุปสรรคทางธุริจ

1. การลงทุนในธุรกิจโรงแรมใช้เงินลงทุนที่สูง

2. มีการแข่งขันในธุรกิจค่อนข้างสูง

3. เป็นธุรกิจที่ได้รับผลกระทบต่อปัจจัยหลายๆ ด้าน

4. มลภาวะ และการจราจรติดขัดของเมืองหลวง

ลักษณะของลูกค้า และกลุ่มลูกค้าเป้าหมาย 

ลูกค้าของโรงแรมในกลุ่มแบ่งได้เป็น 4 กลุ่มใหญ่ ดังนี้

1. กลุ่มลูกค้า บริษัท ห้างร้าน อันเป็นกลุ่มที่มีความต้องการทางคุณภาพสูง และยินดีซื้อในราคาสูงสุด

2. กลุ่มลูกค้า หน่วยงานราชการ สถานทูต อันเป็นกลุ่มที่มีราคาจำหน่ายรองลงมา

3. กลุ่มลูกค้า บริษัทท่องเที่ยวและสายการบิน
อันเป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง

4. กลุ่มลูกค้า ประเภทประชุม สัมมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันอันเป็นปัจจัยสำคัญ

กลุ่มลูกค้าเป้าหมายสามารถแบ่งได้ตามโซน ดังนี้

1.  ยุโรป

2.  เอเชียตะวันออก

3.  โอเชียเนีย

4.  อาเซียน

5.  อเมริกา

กลุ่มลูกค้าเป้าหมายยังสามารถแบ่งได้ตามสัญชาติ ดังนี้

1.  ตลาดอังกฤษ

2.  ตลาดเยอรมัน

3.  ตลาดญี่ปุ่น

4.  ตลาดออสเตรเลีย

5.  ตลาดอิตาลี

6.  ตลาดฮ่องกง

7.  ตลาดสวิสเซอร์แลนด์

8.  ตลาดอเมริกา

9.  ตลาดสิงคโปร์

10. ตลาดเกาหลี

การจำหน่ายและช่องทางการจำหน่าย

นอกจากการขายตรงโดยฝ่ายขายของโรงแรมทุกๆ แห่งตามนโยบาย Decentralization
ด้านการขายแล้ว ยังมีช่องทางการจำหน่ายที่สำคัญ คือศูนย์สำรองห้องพักส่วนกลางของบริษัท
“Reservations Center” ศูนย์กลางระบบการตลาดรวมทั่วโลก “Global Distribution
System” และตัวแทนการขายของบริษัทในภาคพื้นต่าง ๆ “Regional Sales Office”
พร้อมทั้งใช้เว็บไซต์ของกลุ่มดุสิต กลุ่มเอ เอช เอ และกลุ่มพันธมิตรต่าง ๆ
เป็นช่องทางการจำหน่ายออนไลน์ผ่านระบบพาณิชย์อีเลคโทรนิกส์ E-Commerce
และบริษัทยังพัฒนาช่องทางการจำหน่ายอื่น ๆ อย่างต่อเนื่องอันได้แก่ การจัดกิจกรรม
ร่วมพัฒนาและส่งเสริมการขายกับองค์กรต่าง ๆ อาทิ เช่น สายการบินต่าง ๆ และบัตรเครดิต
เป็นต้น

บริษัทยังได้มีการว่าจ้างผู้แทนจำหน่ายอีกด้วย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศ

  ผู้แทนจำหน่ายภายในประเทศ

มีการทำสัญญาตัวแทนจำหน่ายในท้องถิ่น หรือภายในประเทศ
การตั้งตัวแทนเหล่านี้อาศัยหลักเกณฑ์ที่สำคัญคือการตกลงเรื่องราคาขาย
ตัวแทนทั้งหมดจะได้รับความพอใจทางด้านราคาเป็นหลัก
และนำราคาที่ตกลงกันนี้ไปขายให้ลูกค้าต่อไป ซึ่งถ้าเป็นบริษัททัวร์
ก็จะบวกกำไรจากราคาที่ทางโรงแรมแต่ละแห่งกำหนด
และทำเป็นราคาขายของตนนำเสนอลูกค้าต่อไป แต่ถ้าเป็นบริษัท ห้างร้าน มักจะไม่บวกกำไร
โดยแจ้งราคาขายที่แท้จริงของโรงแรมให้ลูกค้าทราบ และให้ลูกค้าจ่ายโดยตรงกับทางโรงแรม ทั้งนี้
สาระสำคัญของสัญญา คือ ระยะเวลาของสัญญาที่มีอายุ 1 ปี
รวมถึงข้อกำหนดการชำระเงินและสิ่งที่โรงแรมจัดสรรให้ในราคาที่ตกลงกันไว้

ในปี 2549 นี้
ทางบริษัทจะทำการจัดตั้งตัวแทนในตลาดประเทศไทยเพื่อส่งเสริมการขายและการตลาดให้กับโรงแรมในเครือที่อยู่ต่างประเทศ
เช่น โรงแรมดุสิตนิกโก้ ฟิลิปปินส์ โรงแรมดุสิต ดูไบ สหรัฐอาหรับ อิมิเรตส์ และโรงแรมดุสิต
อินญา เลค รีสอร์ท พม่า

ผู้แทนจำหน่ายในต่างประเทศ

บริษัทได้แต่งตั้งตัวแทนในประเทศต่าง ๆ
เพื่อดำเนินกิจกรรมการขายและการตลาดให้กับโรงแรมในเครือของบริษัท ดังนี้

  - ตัวแทนในตลาดประเทศฮ่องกง สิงคโปร์ ไต้หวัน และจีน

  - ตัวแทนในตลาดประเทศออสเตรเลีย และนิวซีแลนด์

- ตัวแทนในกลุ่มราชอาณาจักรซึ่งครอบคลุมตลาดอังกฤษ เบลเยียม เนเธอร์แลนด์ สวีเดน สเปน
และอิตาลี

  - ตัวแทนในตลาดประเทศญี่ปุ่น

  - ตัวแทนในตลาดประเทศเยอรมนี ซึ่งรับผิดชอบตลาดออสเตรีย และสวิสเซอร์แลนด์

สำหรับหลักเกณฑ์การแต่งตั้งตัวแทนในต่างประเทศนี้ บริษัททำโดยพิจารณาจากประเทศของกลุ่มลูกค้า
มาใช้บริการของโรงแรมในเครือ เป็นหลักโดยมีค่าตอบแทนในรูปของค่าธรรมเนียมที่ชำระเป็นรายปี

อนึ่งบริษัทยังมีแผนที่จะพิจารณารวมตัวแทนในตลาดต่างประเทศร่วมกับกลุ่มพันธมิตรทางการโรงแรมแห่งเอเชีย
ในประเทศต่างๆ ที่กล่าวมาข้างต้น รวมทั้งการแต่งตั้งตัวแทนร่วมกันในส่วนอื่น ๆ ของโลก ทั้งนี้
เพื่อประสิทธิผลสูงสุดด้านงบประมาณการตลาด

  ข. สถานการณ์ท่องเที่ยวไทยและสภาพการแข่งขัน

สถานการณ์ท่องเที่ยวไทย ปี 2548

ในปี 2548 มีปัจจัยต่างๆเข้ามากระทบมากมาย
ตั้งแต่เหตุการณ์คลื่นยักษ์สึนามิที่ภาคใต้ถล่มชายฝั่งทะเลอันดามัน เมื่อปลายปี 2547 ทำให้ ภูเก็ต
พังงา และกระบี่ ได้รับผลกระทบอย่างรุนแรง จากเหตุการณ์ครั้งนี้
นักท่องเที่ยวและเม็ดเงินจำนวนมากได้หายไป
ความสูญเสียอย่างมหาศาลที่เกิดขึ้นไม่สามารถประเมินค่าได้
ต้องใช้เวลาอีกนานที่จะทำให้กลับคืนสภาพเหมือนเดิม โปรแกรมการท่องเที่ยวต่างๆ
ทั้งระยะสั้นและระยะยาวของนักท่องเที่ยวได้ถูกยกเลิก นักท่องเที่ยวชาวต่างประเทศ
และชาวไทยงดการเดินทางสู่ภาคใต้ ในขณะเดียวกันสถานการณ์ความไม่สงบของ 3
จังหวัดชายแดนภาคใต้ตอนล่าง ยิ่งทวีความรุนแรงขึ้นทุกวัน
ความคาดหวังที่จากนักท่องเที่ยวกลุ่มประเทศมาเลเชีย จึงไม่เกิดขึ้นด้วยเช่นกัน
นักท่องเที่ยวที่จะเดินทางท่องเที่ยวมีความมั่นใจลดน้อยลง ซึ่งเป็นภาพระดับประเทศ และภูมิภาค
รัฐบาลและหน่วยงานที่เกี่ยวข้องในช่วงไตรมาสแรกจึงอยู่กับการระดมความช่วยเหลือผู้ประสบภัย
การค้นหาผู้สูญหาย ตลอดจนงบประมาณอุดหนุนบรรเทาความเดือดร้อน ในระยะนี้ แม้ ททท.
พยายามจะเปลี่ยนแผนหันไปส่งเสริมการท่องเที่ยวในภูมิภาคอื่นๆ
อย่างภาคเหนือให้เป็นเป้าหมายทางการท่องเที่ยว แต่ก็ไม่เกิดผลเท่าที่ควร ช่วง 3 เดือนแรกของปี
2548 จึงถือเป็นช่วงเวลาที่แสนสาหัสอย่างมากสำหรับอุตสาหกรรมการท่องเที่ยวของไทย

ภาครัฐและหน่วยงานที่เกี่ยวข้องได้เร่งแก้ไขสถานการณ์ทางการท่องเที่ยวเพื่อให้กลับฟื้นขึ้นมาในช่วงไตรมาสที่สอง
ซึ่งทางฝั่งอ่าวไทยจากเหตุการณ์ความไม่สงบในจังหวัดชายแดนภาคใต้
ได้สร้างความเสียหายต่อภาพรวมของการท่องเที่ยวในพื้นที่เป็นอย่างมากโดยเฉพาะพื้นที่ 3
จังหวัดชายแดนและจังหวัดใกล้เคียง มียอดนักท่องเที่ยวลดจากเดิมไปประมาณร้อยละ 70-80
ทางททท. ได้ใช้นโยบายในการดึงดูดนักท่องเที่ยวให้กลับมา
โดยใช้โบราณสถานทางศาสนาอิสลามที่มีอยู่ในพื้นที่ 3
จังหวัดชายแดนมาเป็นจุดขายเน้นเจาะตลาดนักท่องเที่ยวชาวไทย

ภาครัฐ และททท. เร่งระดมสรรพกำลัง และงบประมาณ เพื่อฟื้นฟูการท่องเที่ยวภาคใต้หลายรูปแบบ
เรื่องเร่งด่วนในระยะสั้น ภายใต้งบประมาณการฟื้นฟูอันดามันที่เห็นชัดเจนอาทิ
การจัดโปรโมทแคมเปญ “สนุกทั้งเกาะ ลดทั้งเมือง” เน้นกลุ่มเป้าหมายที่เป็นคนไทย
ผ่านสื่อโฆษณาประชาสัมพันธ์ทางโทรทัศน์และวิทยุรวมทั้งจัดทำคู่มือแหล่งท่องเที่ยวอันดามัน เป็นต้น
โดยคาดหวังว่าจะช่วยปลุกกระแสการเดินทางในพื้นที่ให้กลับมาอีกครั้ง

สถานการณ์โลกในไตรมาสที่ 2
ส่งผลกระทบให้สถานการณ์การท่องเที่ยวของประเทศไทยนิ่งสนิทลงไปอีก
เมื่อประสบปัจจัยภายนอกประเทศตอกย้ำความไม่เคลื่อนไหว หรือ ไม่สนับสนุนการเดินทางท่องเที่ยว
นั่นคือ การเกิดเหตุระเบิดในกรุงลอนดอน ประเทศอังกฤษ
ซึ่งมีแนวโน้มส่งผลกระทบต่อการท่องเที่ยวไทย ชาวอังกฤษ
ส่วนใหญ่ชะลอการเดินทางไปต่างประเทศ รวมทั้งการเดินทางมาประเทศไทยในช่วงครึ่งปีหลัง
เพราะไม่มั่นใจในความปลอดภัยของตนเอง
รวมทั้งยังหวาดระแวงว่าอาจจะเกิดภัยก่อการร้ายในประเทศอื่น ๆ โดยนักท่องเที่ยวชาวอังกฤษ
ถือว่าเป็นนักท่องเที่ยวอันดับ 1 ของไทยในกลุ่มอียู ในต้นปี 2548
ยังคงเดินทางมาไทยเพิ่มขึ้นร้อยละ 2.5 จำนวน 58,421 คนในเดือนมกราคม
แม้ว่าจะเพิ่งผ่านพ้นเหตุการณ์ สึนามิมาไม่นาน
ดังนั้นจำนวนนักท่องเที่ยวต่างชาติที่มาประเทศไทยในปี 2548 จึงไม่เป็นไปตามเป้าหมายที่กำหนดไว้
13 ล้านคน โดยอยู่ที่ประมาณ 11 ล้านคนเท่านั้น

สถานการณ์ในช่วงปีหลังนี้ สร้างความหนักใจให้กับ ททท. เป็นอย่างมาก
จึงได้มีการเร่งทำการตลาดต่างประเทศอย่างเต็มที่
เนื่องจากไม่มั่นใจว่าจะได้ตัวเลขนักท่องเที่ยวตามเป้าที่รัฐบาลกำหนดไว้
จึงทำการปรับแผนเน้นการเจาะตลาดนักท่องเที่ยวระยะสั้นและตลาดที่เติบโตดี ในแคมเปญ
“เดอะวีคเอ็น พาราไดซ์” กับกลุ่มเป้าหมายนักท่องเที่ยวชาวฮ่องกง สิงคโปร์ และมาเลเซีย
โดยนำเสนอสินค้าทางการท่องเที่ยวด้านอาหาร กีฬากอล์ฟ และสปา พร้อมจัดแพ็กเก็จพิเศษ 7
เส้นทาง ขายห้องพักรวมตั๋วเครื่องบินไปจนถึงปลายปี 2548

ความคาดหวังทั้งหมดที่ต้องการนักท่องเที่ยว 13.83 ล้านคน ของภาคอุตสาหกรรมท่องเที่ยวไทย
อยู่ที่ไตรมาสสุดท้ายของปี ททท. เร่งทำการตลาดเชิงรุก เจาะถึงความต้องการในแต่ละตลาด
โดยเน้นความสำคัญกับการท่องเที่ยวในภูมิภาคเอเชียเป็นหลัก เช่น เกาหลี ญี่ปุ่น มาเลเซีย
สิงคโปร์ และอินโดนีเซีย เป็นต้น เนื่องจากประเทศดังกล่าวอยู่ใกล้ไทยสามารถเดินทางได้บ่อยครั้ง
แต่ปัจจัยภายในประเทศไทยไม่เอื้อประโยชน์ต่อการท่องเที่ยวได้เท่าที่ควร เริ่มเข้าไตรมาสที่ 3
การท่องเที่ยวที่คาดหวังจะมุ่งสู่ภาคเหนือ หรือภาคอีสาน เกิดปัญหาภัยธรรมชาติ
น้ำท่วมหนักในหลายจังหวัดที่เป็นเมืองท่องเที่ยว ภาคเหนือ รวมทั้งจังหวัดเชียงใหม่
ซึ่งเป็นเหตุการณ์ที่ไม่เคยเกิดขึ้นมาก่อนในรอบหลายสิบปี แหล่งเศรษฐกิจย่านไนท์ บาร์ซาร์
กลายเป็นเมืองบาดาล ทำให้กลุ่มนักท่องเที่ยวโดยเฉพาะชาวไทยยกเลิกการเดินทาง

ขณะเดียวกันทางฝั่งอเมริกาเกิดพายุเฮอร์ริเคนแคทรีนาถล่ม เกิดการสูญเสีย
และเสียหายหนักกว่าคลื่นสึนามิ สร้างความเดือดร้อนให้กับประเทศสหรัฐอเมริกาอย่างมากมาย
และส่งผลต่อราคาน้ำมันให้พุ่งสูงขึ้นอย่างไม่ขาดระยะ สถานการณ์การท่องเที่ยวในไตรมาสที่ 3
ที่คาดว่าจะเริ่มกระเตื้องขึ้นกลับต้องชะลอตัวลงอย่างฉับพลัน ประเทศไทยเอง
ภาครัฐก็ได้ใช้ความพยายาม ในทุกรูปแบบ จากการเดินทางเยือนประเทศไทยของผู้นำประเทศจีน
มาดามอู๋อี๋ ได้ร่วมหารือกับรัฐบาลไทย
ซึ่งจีนได้รับปากว่าจะกระตุ้นให้นักท่องเที่ยวจากจีนมาเที่ยวประเทศไทยซึ่งคาดว่าใน ปี 2549
นี้จะมีมากกว่า 1.5 ล้านคน
ซึ่งดูเหมือนว่าต่อไปกลุ่มนักท่องเที่ยวสำหรับประเทศไทยก็จะมีชาวจีนเป็นกลุ่มเป้าหมายหลักในลำดับต้นๆ
นั่นเอง

โดยสรุปอุตสาหกรรมการท่องเที่ยวในปี 2548 ได้รับผลกระทบต่อเนื่องจากเหตุการณ์คลื่นยักษ์ สึนามิ
เห็นได้จากจำนวนเที่ยวบินไปภูเก็ตมีจำนวนลดน้อยลงถึง 19 เที่ยวต่อสัปดาห์
และผลกระทบจากราคาน้ำมันแพงและการปรับค่าธรรมเนียมน้ำมันของสายการบินต่างๆ
ล้วนทำให้เกิดการเดินทางน้อยลง
อย่างไรก็ตามจากความร่วมมือในการส่งเสริมการตลาดต่างประเทศและการจัดกิจกรรมต่างๆเพื่อดึงดูดนักท่องเที่ยวของหน่วยงานภาครัฐและเอกชน
ส่งผลให้ตลาดนักท่องเที่ยวต่างประเทศเริ่มปรับทิศทางที่ดีขึ้น และขยายตัวเพิ่มขึ้นตามลำดับ
ทำให้โดยรวมตลอดปี ตลาดนักท่องเที่ยวต่างชาติถดถอยลงเพียงเล็กน้อย
โดยมีนักท่องเที่ยวต่างชาติเดินทางมายังประเทศไทยรวมทั้งสิ้นประมาณ 11.44 ล้านคน
ลดลงร้อยละ 1.8 จากปี 2547 จากจำนวนนักท่องเที่ยวดังกล่าว
ใช้เวลาพำนักในประเทศไทยเฉลี่ยเพิ่มขึ้นจากปี 2547 เล็กน้อย เป็นเฉลี่ย 8.3 วันและ
ใช้จ่ายในด้านต่างๆ ระหว่างที่พำนักท่องเที่ยวในประเทศไทยเฉลี่ยคนละ 4,400 บาท
เพิ่มขึ้นประมาณร้อยละ 4 ก่อให้เกิดรายได้ด้านการท่องเที่ยวเข้าประเทศคิดเป็นมูลค่าประมาณ
400,000 ล้านบาทเพิ่มขึ้นร้อยละ 4.1 จากปี 2547 ที่มีมูลค่า 384,360 ล้านบาท

เป็นที่น่าสังเกตว่า
เหตุการณ์สึนามิส่งผลกระทบทำให้ตลาดท่องเที่ยวระยะใกล้ในภูมิภาคเอเชียตะวันออกซบเซาลงมาก
โดยในปี 2548 นักท่องเที่ยวจากญี่ปุ่น และจีน เดินทางเข้ามาเพิ่มขึ้นในอัตราไม่สูงนัก
และนักท่องเที่ยวจากมาเลเซีย เกาหลีใต้ ฮ่องกงและไต้หวัน เดินทางเข้ามาลดลง
ส่วนตลาดท่องเที่ยวระยะใกล้ในภูมิภาคยุโรป มีแนวโน้มขยายตัว แม้อัตราไม่สูงนัก
โดยตลาดหลักที่ยังคงเติบโตต่อเนื่อง ได้แก่ อังกฤษ เยอรมนี ฝรั่งเศส
และประเทศในกลุ่มสแกนดิเนเวีย คือ สวีเดน นอร์เวย์ เดนมาร์ก และฟินแลนด์

สถานการณ์การโรงแรมและการแข่งขันในปี 2548

ธุรกิจโรงแรมโดยทั่วไปในปี 2548 มีแนวโน้มที่ดีขึ้นมากกว่าปีที่ผ่านมา โดยเฉพาะกรุงเทพ
ซึ่งมีจำนวนนักท่องเที่ยวต่างประเทศเพิ่มขึ้น จึงทำให้อัตราการเข้าพักโดยเฉลี่ยของโรงแรมดีขึ้น
มีการขยายตัวของโรงแรมสูง โดยในช่วง 1-3 ปีนี้ จะมีโรงแรมเกิดใหม่ 30 แห่ง รวมห้องพักเพิ่ม
8,000 -10,000 ห้อง จำนวนเตียงเพิ่มอีก 16,000 – 20,000 เตียงต่อวัน
สามารถรองรับคนเพิ่มได้ถึง 5.8 ล้านคนต่อปี ซึ่งเป็นอัตราที่สูงมาก

ภาคใต้ ตั้งแต่เกิดเหตุการณ์สึนามิทั้งรายได้และจำนวนนักท่องเที่ยวลดลงอย่างสิ้นเชิง
เพราะพื้นที่แถบทะเลอันดามันจุดขายหลักที่ทำรายได้นับแสนล้านต่อปี
ต้องเผชิญกับความสูญเสียทางธุรกิจยาวนานกว่า 9 เดือน
เริ่มจะมาฟื้นตัวในช่วงไตรมาสสุดท้ายของปี 2548 ซึ่งก็ฟื้นตัวเฉพาะภูเก็ตเท่านั้น
โดยทำรายได้เข้าประเทศได้เพียง 3.7 หมื่นล้านบาท จากปกติที่มีรายได้อยู่ 7.5 หมื่นล้านบาท
ขณะที่เกาะพีพี แม้จะมีนักท่องเที่ยวต้องการเดินทางไปพักผ่อนมาก
แต่ห้องพักก็ยังขาดไปอีกพันกว่าห้อง
ทำให้ไม่เพียงพอกับการรองรับนักท่องเที่ยวในช่วงฤดูการท่องเที่ยว ส่วนเขาหลัก จังหวัดพังงา
แทบจะปิดเกาะไร้นักท่องเที่ยว แม้ว่าจะมีห้องพักเปิดได้แล้วกว่าพันห้องจากเดิมที่มีจำนวน 6-7
พันห้อง แต่บรรยากาศก็ยังไม่เอื้อต่อการท่องเที่ยว เพราะห้องพักอีกร้อยละ 70
ยังอยู่ระหว่างเตรียมการก่อสร้าง โดยนักท่องเที่ยวบางส่วนเปลี่ยนจุดหมายการเดินทาง
จากฝั่งทะเลอันดามันไปยังเกาะสมุยแทน สำหรับเหตุการณ์ความรุนแรงในจังหวัดชายแดนภาคใต้
จำกัดอยู่ในพื้นที่เกิดเหตุจึงมีผลกระทบต่อการท่องเที่ยวและธุรกิจโรงแรมโดยรวมไม่มากนัก
สรุปการท่องเที่ยวในภาคใต้โดยรวมถือว่าปรับตัวดีขึ้น
โดยมีอัตราการเข้าพักของโรงแรมอยู่ที่ประมาณร้อยละ 60-70

ภาคเหนือ มีจำนวนนักท่องเที่ยวหลั่งไหลเข้ามาในพื้นที่มากกว่าทุกปีที่ผ่านมา
เนื่องจากได้รับปัจจัยจากความไม่สงบภาคใต้ อีกทั้งกรณีมีข่าวแผ่นดินไหวเกิดขึ้นทั่วโลก
ทำให้นักท่องเที่ยวบางส่วนยังไม่ค่อยมั่นใจในพื้นที่ภาคใต้มากนัก ประกอบกับในช่วงอากาศหนาว
เป็นช่วงที่นักท่องเที่ยวให้ความสนใจกับภาคเหนือมากกว่าทุกปี
ทำให้มีอัตราการจองห้องพักในช่วงนี้สูงถึงร้อยละ 70 -100
สรุปจำนวนนักท่องเที่ยวที่เดินทางมาภาคเหนือในปี 2548 มีจำนวน 13.87 ล้านคน
โดยเฉลี่ยร้อยละ 78 เป็นนักท่องเที่ยวชาวไทย และ ร้อยละ 22 เป็นชาวต่างประเทศ
เมื่อเปรียบเทียบกับปี 2547 จำนวนนักท่องเที่ยวเพิ่มขึ้นประมาณร้อยละ 0.95

ภาคตะวันออกเฉียงเหนือ ในปี 2548 มีจำนวนนักท่องเที่ยวเพิ่มมากขึ้นกว่าปีก่อนเช่นกัน
เนื่องจากเป็นการเดินทางที่ไม่ไกลจากกรุงเทพมากนัก ทำให้กลุ่มนักลงทุนด้านอสังหาริมทรัพย์
และโรงแรม เริ่มมองหาทำเลใหม่ พากันไปลงทุนที่เขาใหญ่ จึงทำให้
เป็นจุดหมายใหม่ของการท่องเที่ยว เขาใหญ่ถือว่าเป็นมรดกโลกที่สำคัญ โดยการรับรองของยูเนสโก้
จึงทำให้เป็นแหล่งท่องเที่ยวที่มีศักยภาพได้ในอนาคต คาดว่าภายใน 3
ปีนี้จะมีเชนโรงแรมต่างชาติเข้ามาพัฒนาธุรกิจโรงแรมเพิ่มมากขึ้น
ซึ่งจะทำให้เขาใหญ่กลายเป็นแหล่งท่องเที่ยวใหม่และจุดขายใหม่ นอกจากหาดทราย
ชายทะเลของไทย

ภาคตะวันออก จากปัญหาด้านการท่องเที่ยวที่เกิดขึ้นกับจังหวัดทางภาคใต้
ได้ส่งผลดีต่อการท่องเที่ยวในภาคนี้ด้วยเช่นกัน การท่องเที่ยวแถบจังหวัดชลบุรี ระยอง จันทบุรี
และตราด มีนักท่องเที่ยวทั้งชาวไทยและชาวต่างประเทศ หลั่งไหลเข้าไปท่องเที่ยวเป็นจำนวนมาก
โดยระยองเติบโตเพิ่มขึ้นกว่าร้อยละ 20 เมื่อเทียบกับปีที่ผ่านมา
เนื่องจากนักท่องเที่ยวเปลี่ยนเส้นทางการท่องเที่ยวทางทะเลอันดามัน มาเที่ยวเกาะเสม็ดแทน
ส่งผลให้ห้องพักต่างๆ มีอัตราการเข้าพักร้อยละ 80
โดยเฉพาะช่วงวันหยุดราชการเกือบเต็มร้อยเปอร์เซ็นต์
นอกจากนี้ปัจจัยเรื่องราคาน้ำมันที่ปรับตัวขึ้นสูง
ส่งผลให้นักท่องเที่ยวหันมาเที่ยวระยะใกล้แทนการเดินทางระยะไกลด้วยเช่นกัน
ส่วนสถานการณ์โรงแรมในเมืองพัทยามีการขยายตัวสูง จากการลงทุนใหม่ๆ
ที่เข้ามาเพื่อรองรับสนามบินสุวรรณภูมิ ที่จะเปิดบริการในปี 2549
มีเชนโรงแรมต่างชาติเข้ามาเปิดเป็นจำนวนมาก เช่น แมริออท ฮาร์ดร็อค เชอราตัน เมอร์เคียว
โซฟิเท็ล ฯลฯ รวมถึงกลุ่มคนไทยที่ลงทุนในกิจการโรงแรมที่เมืองพัทยาเพิ่มมากขึ้น
คาดว่าจะมีการเพิ่มจำนวนห้องพักจาก 4 หมื่นห้องเป็น 5 หมื่นห้อง
เพื่อรองรับการท่องเที่ยวที่ขยายตัว และสนามบินสุวรรณภูมิ

ภาคตะวันตก นักท่องเที่ยวทั้งชาวไทยและชาวต่างประเทศ จำนวนมาก
ยังคงความนิยมที่จะเดินทางไปพักผ่อนที่ หัวหิน และ ชะอำ ห้องพักซึ่งมีอยู่ประมาณ 9,000 –
10,000 ห้องไม่เพียงพอกับปริมาณนักท่องเที่ยวที่เดินทางเข้ามา ซึ่งคาดว่าจะมีเงินสะพัดทั้งเพชรบุรี
และประจวบคีรีขันธ์ไม่ต่ำกว่า 100 ล้านบาท
ส่วนอัตราการเข้าพักของนักท่องเที่ยวต่างประเทศเพิ่มขึ้นเมื่อเทียบกับปี 2547
เนื่องจากตลาดสแกนดิเนเวีย ซึ่งเป็นตลาดหลักของภูเก็ตและหัวหิน
เลือกเดินทางมาท่องเที่ยวหัวหินเพิ่มขึ้นหลังเกิดสึนามิ ส่วนคนไทยนั้นเดินทางเข้ามาน้อยกว่า
ส่วนใหญ่เป็นกลุ่มการประชุม สัมมนา ซึ่ง ททท. ไปจัดรายการส่งเสริมการตลาดในภาคต่างๆ ไว้

ภาวะอุตสาหกรรมท่องเที่ยวแนวโน้มของธุรกิจในโรงแรมและสภาพการแข่งขันในประเทศปี 2549

ผลกระทบรอบด้านที่เกิดขึ้นเมื่อปีที่แล้วจะทำให้ ททท. ต้องทำงานหนักขึ้นหลายเท่าตัวในปี 2549 นี้
โดยยังคงดำเนินกลยุทธ์ในเชิงรุกและรับอย่างต่อเนื่อง และยังคงเน้นวิสัยทัศน์ของการท่องเที่ยวไทย
ที่มุ่งเน้นการพัฒนาและส่งเสริมการท่องเที่ยวให้ก้าวสู่มาตรฐานที่มีคุณภาพ
มีความยั่งยืนที่สามารถแข่งขันได้ในตลาดโลก เป็นการวางรากฐานให้ประเทศไทยกลับมาเป็น
Tourism Capital of Asia ที่มีคุณภาพแล้ว ยังหันมามุ่งเน้นนักท่องเที่ยวระดับคุณภาพ Best
Quality Tourists ให้มากขึ้น การสร้างความสำเร็จทางการตลาดที่ ททท. จะได้รับภายในปี
2549 นี้ มีปัจจัยหลายอย่างที่ถูกนำมาผสมผสานกัน
โดยมีวัตถุประสงค์ของการดำเนินงานโดยภาพรวม ดังนี้

- เพื่อเพิ่มรายได้ที่เป็นเงินตราต่างประเทศ
โดยมุ่งเน้นการเพิ่มค่าใช้จ่ายเฉลี่ยต่อครั้งของนักท่องเที่ยว
และเร่งอัตราการขยายตัวของจำนวนนักท่องเที่ยว

- เพื่อกระตุ้นให้เกิดการหมุนเวียนเงินตราภายในประเทศและการกระจายรายได้สู่ ภูมิภาค
โดยจะส่งเสริมให้คนไทยเดินทางท่องเที่ยวในประเทศเพิ่มมากขึ้น

 ในปี 2549 นี้ ททท. ได้กำหนดเป้าหมายที่จะเพิ่มนักท่องเที่ยวต่างประเทศเป็น 13.8 ล้านคน
เพิ่มขึ้นประมาณร้อยละ 10 จากจำนวนนักท่องเที่ยวต่างประเทศทั้งสิ้น 12.4 ล้านคนในปี 2548
โดยประเมินรายได้รวมไว้ที่ 486,300 ล้านบาท สำหรับรายได้จากต่างประเทศวางแผนมาจาก 8
พื้นที่ คือ จากเอเชียตะวันออก 1.61 แสนล้านบาท ยุโรป 1.73 แสนล้านบาท อาเซียน 9.38
หมื่นล้านบาท อเมริกา 4.52 หมื่นล้านบาท โอเชียเนีย 2.41 หมื่นล้านบาท เอเชียใต้ 1.71
หมื่นล้านบาท ตะวันออกกลาง 1.32 หมื่นล้านบาท และแอฟริกา 4,500 ล้านบาท

ตลาดระยะใกล้ที่กำหนดไว้คือ เอเชียตะวันออก เน้น ญี่ปุ่น จีน เกาหลี ไต้หวัน และฮ่องกง
ตลาดอาเซียน คือ มาเลเซีย และสิงคโปร์

สำหรับจำนวนนักท่องเที่ยวภายในประเทศนั้น ททท. ตั้งเป้าหมายไว้ที่ 79.33 ล้านคน
ซึ่งจะก่อให้เกิดรายได้หมุนเวียน 378,000 ล้านบาท

โดย ททท. พลิกยุทธศาสตร์ท่องเที่ยวปี 2549 สร้างกระแสการท่องเที่ยวครั้งใหญ่ขึ้นในประเทศไทย
โดยแผนงานตลาดในปีนี้ จะออกแคมเปญ “Thailand Grand Invitation”
ซึ่งเป็นการดึงดูดให้นักท่องเที่ยวชาวต่างประเทศ
และชาวไทยที่อยู่ต่างประเทศเดินทางมาเยือนเมืองไทย
และกระตุ้นให้คนไทยในประเทศเดินทางเข้าร่วมกิจกรรมเฉลิมฉลอง
เนื่องในวโรกาสมหามงคลสมัยที่พระบาทสมเด็จพระเจ้าอยู่หัวทรงครองสิริราชสมบัติครบ 60 ปี หรือ
“The Sixtieth Anniversary Celebration of His Majesty Accession to the
Throne” ททท. จึงใช้โอกาสของการเฉลิมฉลองครั้งใหญ่นี้ ทำการตลาดด้านการท่องเที่ยว
เพื่อดึงดูดนักท่องเที่ยวชาวต่างชาติทั้งที่เคยมาเมืองไทยแล้ว และที่ยังไม่เคยมา
ให้มาสัมผัสบรรยากาศของเมืองไทย เพื่อสร้างภาพลักษณ์ให้คนไทยและคนทั่วโลกได้เห็นว่า
เมืองไทยจัดงานเฉลิมฉลองครั้งยิ่งใหญ่แห่งศตวรรษ
เป็นงานเฉลิมฉลองครั้งที่สำคัญที่ชั่วชีวิตคนหนึ่งยากที่จะเห็น งานยิ่งใหญ่ที่สุด และงดงามที่สุด
ได้สัมผัสความเป็นไทยอย่างไม่เคยได้สัมผัสมาก่อนโดย พระราชพิธี พิธีการต่างๆ
และกิจกรรมที่จะจัดเป็นพิเศษในปีเฉลิมฉลอง จะสะท้อนถึงพระเกียรติคุณ พระอัจฉริยะภาพ
และพระราชกรณียกิจที่สำคัญ
รวมทั้งรายการนำเที่ยวที่จัดขึ้นเฉพาะวาระเฉลิมฉลองนี้และที่สำคัญการลงนามถวายพระพร
การทำของที่ระลึกที่เรียกว่าเหรียญโชคดีของทุกคนและนำรายได้ทูลเกล้าฯ
ถวายโดยเสด็จพระราชกุศล ตามพระราชอัธยาศัย จะมีการเชิญผู้นำจากประเทศต่างๆ
มาร่วมงานเฉลิมฉลองในไทย ซึ่งคนเหล่านี้จะมาสร้างภาพลักษณ์
และทำการประชาสัมพันธ์ให้กับประเทศไทยอย่างมากเมื่อกลับไป

นอกจากนั้นแล้ว ททท. ยังวางแผนที่จะจัดเตรียม Grand Events ต่างๆ เช่น
พระราชพิธีพยุหยาตราชลมารค สาธิตพระราชพิธีเห่เรือ
พิธีสวนสนามถวายสัตย์ปฏิญาณต่อธงชัยเฉลิมพล กิจกรรมแจ๊สเฉลิมพระเกียรติ
และกิจกรรมเฉลิมฉลองต่างๆ ซึ่งจะจัดขึ้นในส่วนภูมิภาคโดยร่วมมือกับหน่วยงานภาครัฐและเอกชน

ททท. ยังวางแผนงาน Grand Destinations
โดยมุ่งนำเสนอกรุงเทพมหานครอันเป็นเมืองหลวงของไทย
ซึ่งจะมีการตกแต่งบริเวณเกาะกรุงรัตนโกสินทร์ เพื่อเฉลิมฉลองวโรกาสพิเศษนี้
จะมีการจัดรายการนำเที่ยวพิเศษโดยท่องเที่ยวพระราชวังต่างๆ และพิพิธภัณฑ์ รวมทั้งจัดกิจกรรม
One Night in Bangkok เป็นต้น
สำหรับในส่วนภูมิภาคจะนำเสนอรายการนำเที่ยวพระตำหนักและโครงการพระราชดำริต่างๆ
ที่น่าสนใจ

นอกจากนั้นแล้ว ททท. ยังจะใช้การเปิดสนามบินสุวรรณภูมิ ในกลางปี 2549 นี้
กระตุ้นให้นักท่องเที่ยวชาวต่างประเทศเดินทางมาเยือนไทยให้มากขึ้น
โดยหวังจะใช้ความสะดวกสบาย และการเดินทางที่รวดเร็วขึ้นมาเป็นจุดขายที่สำคัญ

ททท. จะมุ่งเน้นเสนอสินค้าบริการต่างๆ ที่มีมาตรฐานพิเศษของไทย อันได้แก่ Unseen Paradise
Boutique Hotel & Spa และ Shopping Complex เป็นต้น

กลุ่มเป้าหมายของนักท่องเที่ยวต่างประเทศ

1. เชิงพื้นที่ตลาด (Area of Market)

+-------------+--------------------------------------------------------+
| ลำดับ        | พื้นที่ตลาด                                                |
|             |                                                        |
| ความสำคัญ    |                                                        |
+-------------+--------------------------------------------------------+
| ตลาดหลัก     | เอเชีย : ญี่ปุ่น จีน เกาหลี ฮ่องกง ไต้หวัน มาเลเซีย สิงคโปร์ อินเดีย  |
|             |                                                        |
| (Intensive) | ยุโรป : อังกฤษ เยอรมัน ฝรั่งเศส สวีเดน                       |
|             |                                                        |
|             | อเมริกา : สหรัฐอเมริกา                                    |
|             |                                                        |
|             | โอเชียเนีย : ออสเตรเลีย                                   |
+-------------+--------------------------------------------------------+
| ตลาดรอง     | เอเชีย : อินโดนีเซีย ฟิลิปปินส์ เวียดนาม                        |
|             |                                                        |
| (Maintain)  | ยุโรป : เนเธอร์แลนด์ สวิสเซอร์แลนด์ อิตาลี รัสเซีย และ CIS       |
|             | เดนมาร์ก นอร์เวย์                                         |
|             |                                                        |
|             | ฟินแลนด์ ยุโรปตะวันออก เบลเยียม สเปน ออสเตรีย โปรตุเกส กรีซ    |
|             | ตุรกี                                                    |
|             |                                                        |
|             | อเมริกา : แคนาดา ละตินอเมริกา                             |
|             |                                                        |
|             | โอเชียเนีย : นิวซีแลนด์                                     |
|             |                                                        |
|             | ตะวันออกกลาง : สหรัฐอาหรับ อิมิเรตส์ และกลุ่มประเทศตะวันออกกลาง |
|             | อิสราเอล                                                |
|             |                                                        |
|             | แอฟริกา : แอฟริกาใต้                                      |
+-------------+--------------------------------------------------------+

2. เชิงกลุ่มตลาด (Market Segment)

นักท่องเที่ยวทั่วไป : ครอบครัว สตรี คนทำงาน ผู้สูงอายุ Expatriate

กลุ่มความสนใจพิเศษ : กอล์ฟ ดำน้ำ สุขภาพ ฮันนีมูน ศาสนา นักเรียน นักศึกษา
อาจารย์มหาวิทยาลัย เรือยอชต์

กลุ่มเป้าหมายตลาดในประเทศของการท่องเที่ยวแห่งประเทศไทย

กลุ่มเป้าหมายของนักท่องเที่ยวในประเทศ

นักท่องเที่ยวทั่วไป : ครอบครัว วัยทำงาน ผู้ที่มีรายได้สูง เยาวชน Expatriate

กลุ่มความสนใจพิเศษ : กลุ่มสุขภาพ กลุ่ม Education กลุ่มกีฬา (กอล์ฟ, ดำน้ำ)
กลุ่มประชุมสัมมนา กลุ่มท่องเที่ยวเชิงเกษตร การท่องเที่ยวเชิงนิเวศและกึ่งผจญภัย กลุ่มศาสนา

สรุปทิศทางการท่องเที่ยวการโรงแรมและการแข่งขันปี 2549 ดังนี้

แผนงานทั้งหมดที่นำเสนอมาเป็นแผนงาน ซึ่ง ททท. ได้ปรับแผนใหม่หลังจากเหตุการณ์คลื่นยักษ์ถล่ม
6 จังหวัดภาคใต้ในทะเลแถบอันดามัน ทำให้ททท. ต้องเร่งดำเนินงานกู้วิกฤติ
รวมทั้งเพิ่มยุทธศาสตร์และยุทธวิธีในการฟื้นฟู การประชาสัมพันธ์
และการส่งเสริมการตลาดให้กับแหล่งท่องเที่ยวเหล่านี้ให้เข้มข้นขึ้น
ทั้งนี้เพื่อขยายฐานนักท่องเที่ยวให้ได้มากขึ้น
พร้อมเตรียมรับมือกับการแข่งขันด้านการท่องเที่ยวที่รุนแรง และสถานการณ์ที่เปลี่ยนไปในปีที่ผ่านมา
โดยเน้นเจาะกลุ่มตลาดนักท่องเที่ยวที่มีรายได้สูงเป็นหลัก ซึ่งได้แก่กลุ่มเป้าหมายยุโรป
สหรัฐอเมริกา ญี่ปุ่น และจีน

ตลาดญี่ปุ่น คาดว่าในปี 2549 จะมีนักท่องเที่ยวญี่ปุ่นเดินทางมายังประเทศไทยเพิ่มในอัตราสูงขึ้น
จากการส่งนักท่องเที่ยวญี่ปุ่นเข้ามาเที่ยวประเทศไทยของบริษัทนำเที่ยวรายใหญ่ของญี่ปุ่นที่รอดูสถานการณ์การท่องเที่ยวไทยในปี
2548 เพื่อเกิดความมั่นใจด้านความปลอดภัยของการท่องเที่ยวในแถบอันดามัน
รวมทั้งความพร้อมของบริการรองรับนักท่องเที่ยวต่างๆ หลังการฟื้นฟูการท่องเที่ยวในพื้นที่อันดามัน
โดยนอกจากแหล่งท่องเที่ยวชายทะเลแถบอันดามันแล้ว
ยังมีแหล่งท่องเที่ยวชายทะเลฝั่งอ่าวไทยและในภาคตะวันออก อาทิ สมุย หัวหิน และเกาะช้าง
รวมทั้งแหล่งท่องเที่ยวในภาคเหนือ อาทิ เชียงใหม่ และเชียงราย
ที่ได้รับความนิยมจากนักท่องเที่ยวญี่ปุ่น ซึ่งมีโรงแรมและรีสอร์ทหรูระดับ 4-5
ดาวขยายการลงทุนเข้าไปในพื้นดังกล่าวเพื่อรองรับการกระจายตัวของนักท่องเที่ยวต่างชาติ

ตลาดจีน จากการแก้ไขปัญหาทัวร์ศูนย์เหรียญอย่างจริงจังของบรรดาบริษัทนำเที่ยวในพื้นที่อันดามัน
รวมทั้งการสนับสนุนด้านการท่องเที่ยวของประเทศจีนหลังการเจรจาร่วมกันระหว่างรัฐบาลไทยและจีนที่เชียงใหม่เมื่อปลายปี
2548
โดยจีนได้จัดส่งนักท่องเที่ยวจีนที่ได้รับรางวัลท่องเที่ยวกลุ่มใหญ่เดินทางมายังประเทศไทยตั้งแต่เดือนตุลาคม
2548 เป็นต้นมา คาดว่าหากทั้งภาครัฐและภาคเอกชนของไทยสามารถแก้ไขปัญหาต่างๆ
ที่เป็นอุปสรรคในการขยายตลาดทัวร์จีนโดยเฉพาะปัญหาการหลอกลวงนักท่องเที่ยวและทัวร์คุณภาพต่ำได้
จะทำให้มีนักท่องเที่ยวจีนเดินทางมายังประเทศไทยเพิ่มขึ้นจำนวนมากในปี 2549
โดยส่วนใหญ่จะเป็นกลุ่มบริษัทขายตรงในประเทศจีนที่ให้รางวัลพนักงานเป็นการท่องเที่ยว

ในขณะเดียวกัน จะเปิดตลาดใหม่เช่น ตลาดรัสเซีย และอินเดีย
โดยปรับแผนที่จะจับกลุ่มนักธุรกิจต่างชาติ ที่ทำงานในตะวันออกกลาง หรือ EXPATS
ซึ่งมีจำนวนประมาณ 3-4 ล้านคนในลักษณะกลุ่มธุรกิจ และลองสเตย์ด้วย

สำหรับกลุ่มลูกค้าหลักระยะใกล้ อย่างมาเลเซีย สิงคโปร์ และอินโดนีเซีย
ได้ปรับเปลี่ยนรูปแบบการท่องเที่ยวเป็นแบบครอบครัวมากขึ้น
ในขณะที่แนวโน้มของกลุ่มนักท่องเที่ยวไฮแลนด์เพิ่มขึ้นได้ชัดจากการเข้าพักโรงแรมระดับ 5
ดาวในกรุงเทพมหานครที่มีอัตราสูงถึงร้อยละ 80 ในปี 2548

อย่างไรก็ตาม ความสำเร็จในการกระตุ้นการเติบโตอย่างรวดเร็วของตลาดนักท่องเที่ยวต่างชาติ
เพื่อสามารถสร้างรายได้ด้านการท่องเที่ยวมูลค่าเกือบ 500,000 ล้านบาทเข้าประเทศได้ในปี
2549 นั้น นอกจากจะขึ้นกับสถานการณ์ที่ไม่เกิดเหตุการณ์ร้ายแรงใดมากระทบแล้ว
ยังขึ้นกับการประสานความร่วมมือของภาครัฐและภาคเอกชนอย่างจริงจังเพื่อดำเนินการในด้านต่างๆ
ดังต่อไปนี้

- การกระตุ้น การเติบโตอย่างรวดเร็วของตลาดนักท่องเที่ยวชาวต่างชาติ
โดยเฉพาะตลาดท่องเที่ยวระยะใกล้ในภูมิภาคเอเชียตะวันออก

- การเร่งคลี่คลายสถานการณ์ความไม่สงบในภาคใต้ตอนล่าง เพื่อส่งผลดีต่อการท่องเที่ยวใน 3
จังหวัดชายแดนภาคใต้รวมทั้งสงขลาที่มีหาดใหญ่เป็นเมืองท่องเที่ยวสำคัญ
ซึ่งล้วนพึ่งพากลุ่มนักท่องเที่ยวมาเลเซีย
และสิงคโปร์ที่นิยมเดินทางด้วยรถยนต์เข้ามาเที่ยวในช่วงวันหยุดสุดสัปดาห์
และวันหยุดตามเทศกาลต่างๆ

-
การเร่งฟื้นฟูแหล่งท่องเที่ยวในพื้นที่อันดามันให้กลับสู่สภาพปกติปราศจากซากปรักหักพังจากสึนามิโดยเร็ว

- การสร้างความมั่นใจด้านความปลอดภัยในการเดินทางมาเที่ยวประเทศไทย

- การเร่งขยายตลาดนักท่องเที่ยวพำนักระยะยาวอย่างจริงจังเพื่อส่งผลในทางปฏิบัติโดยเร็ว

แม้ว่าในปี 2549 จะมีปัจจัยหนุนหลายด้านที่เอื้อต่อการขยายตัวของอุตสาหกรรมท่องเที่ยวไทย
ไม่ว่าจะเป็นการเปิดสนามบินสุวรรณภูมิ การเฉลิมฉลองการครองสิริราชสมบัติครบ 60
ปีของพระบาทสมเด็จเจ้าอยู่หัว
หรือแม้กระทั่งการเปิดให้บริการจุดขายใหม่ด้านการท่องเที่ยวของไทย
แต่ในขณะเดียวกันก็ยังมีปัจจัยเสี่ยงอีกหลายด้านที่ภาคธุรกิจโรงแรมจะต้องฝ่าวิกฤตไปให้ได้
ไม่ว่าจะเป็นเรื่องน้ำมันแพง เสถียรภาพทางการเมือง และความไม่สงบใน 3
จังหวัดชายแดนภาคใต้
ทำให้การบริหารความเสี่ยงทางด้านการเงินจะเป็นเรื่องจำเป็นของการดำเนินธุรกิจโรงแรม
การจะขยายการลงทุนเพิ่มเติมต้องรอจังหวะที่มั่นใจจริงๆ
รวมทั้งโรงแรมต้องมุ่งเน้นการทำตลาดอย่างหนักเพื่อดึงลูกค้าเดิมให้กลับมาใช้บริการและขยายฐานลูกค้าใหม่อย่างต่อเนื่อง

สิ่งที่ผู้ดำเนินธุรกิจการโรงแรมจะต้องดำเนินการเพื่อความอยู่รอด
คือจะต้องร่วมมือไม่ตัดราคากันเอง
ทั้งนี้เนื่องจากราคาห้องพักของโรงแรมในไทยถูกมากเมื่อเทียบกับฮ่องกง สิงคโปร์
ทั้งที่คุณภาพและมาตรฐานของโรงแรมและการบริการของไทยถือว่าเหนือกว่ามาก
การยิ่งตัดราคาห้องพักจะทำให้จุดคุ้มทุนในการทำธุรกิจโรงแรมนานกว่าที่ควรจะเป็นโรงแรมควรจะแข่งเรื่องคุณภาพและการบริการเป็นหลัก

รวมทั้งผู้ประกอบการในอุตสาหกรรมท่องเที่ยวทั้งระบบ ตั้งแต่บริษัทนำเที่ยว โรงแรม
และสายการบินต้องทำการตลาดร่วมกันเพื่อให้เกิดทิศทางการทำงานที่สนับสนุนกัน

กลยุทธ์การโฆษณาประชาสัมพันธ์ เพื่อยกระดับภาพลักษณ์ประเทศไทยให้เป็น Quality
Destination

กลยุทธ์การส่งเสริมตลาดต่างประเทศ

  - มุ่งเน้นการทำตลาดที่ให้ผลตอบแทนสูงและคุ้มค่าการลงทุน

  - การพัฒนาศักยภาพในการแข่งขัน

  - ส่งเสริม World Event Marketing

  - สร้างพันธมิตรทางการท่องเที่ยวกับประเทศเพื่อนบ้าน

  - ส่งเสริมให้ประเทศไทยเป็น Gateway สู่อินโดจีนและจีนตอนใต้

  - เตรียมความพร้อมรองรับกรณีเกิดวิกฤตการณ์

กลยุทธ์การส่งเสริมตลาดภายในประเทศ

  - สร้างกระแสนิยมการเดินทางท่องเที่ยวภายในประเทศ

  - สร้างสิ่งจูงใจและแรงจูงใจให้เกิดการท่องเที่ยวภายในประเทศ

  - ส่งเสริมการขาย Hard Sale

  - ส่งเสริมให้มีการจัดประชุมสัมมนา
  และการท่องเที่ยวเพื่อเป็นรางวัลของหน่วยงานภาครัฐและเอกชน

  - ส่งเสริมการเดินทางท่องเที่ยวทางรถยนต์

  - ส่งเสริมการท่องเที่ยวเยาวชนในรูปแบบการท่องเที่ยวเพื่อการศึกษา

กลยุทธ์การแข่งขันและสภาพการแข่งขันธุรกิจของบริษัท

ธุรกิจโรงแรม

1. โรงแรมดุสิตธานี กรุงเทพ

กลุ่มลูกค้าเป้าหมาย เนื่องจากโรงแรมนี้อยู่ในทำเลที่ตั้งที่ดีในกรุงเทพฯ
การเดินทางสะดวกเนื่องจากสามารถเดินทางได้ทั้งรถไฟฟ้า และรถไฟฟ้าใต้ดิน
จึงมุ่งเน้นลูกค้าทั้งตลาดบริษัท (Corporate) และกลุ่มนักธุรกิจ ซึ่งได้ใช้กลยุทธ์ในด้านคุณภาพสินค้า
และการเพิ่มมูลค่าในการบริการ (Value added) ให้เกิดความ
พึงพอใจสูงสุดจะเป็นหนทางนำมาซึ่งรายได้ที่สูงขึ้นด้วย เช่นการจัดให้มี Executive Club
Lounge ไว้บริการกับลูกค้าที่จ่ายค่าห้องในอัตราสูง นอกจากนี้ยังมีการให้บริการอินเตอร์เนต
ห้องประชุมย่อย และห้องสัมมนา รวมทั้งสถานบริการเพื่อสุขภาพของเทวารัณย์ สปา
ที่เปิดเป็นแห่งแรกในเครือดุสิตธานี และได้รับความนิยมสูงทั้งชาวไทยและชาวต่างประเทศ

ส่วนในด้านห้องอาหารได้ปรับปรุงเปลี่ยนแปลงห้องอาหารใหม่ให้มีความหลากหลาย
เพื่อแข่งขันกับร้านอาหารของโรงแรมคู่แข่ง และร้านอาหารภายนอก

สภาพการแข่งขัน เนื่องจากมีโรงแรมระดับ 5
ดาวในกรุงเทพจำนวนมากซึ่งส่วนใหญ่เป็นโรงแรมที่มีเครือข่ายจากต่างประเทศ ทำให้จำนวนห้องพัก
ล้นตลาด ประกอบกับมีเซอร์วิส อพาร์ทเม้นท์ ในระดับดี ซึ่งทำธุรกิจใกล้เคียงกับธุรกิจโรงแรม
จึงทำให้มีการแข่งขันในระดับที่สูง

จำนวนคู่เแข่ง โรงแรมในกรุงเทพระดับ 5 ดาวขึ้นไป ได้แก่ โรงแรมคอนราด โรงแรมแกรนด์
ไฮแอท โรงแรมอินเตอร์คอนติเนนตัล กรุงเทพ โรงแรมเจดับบิล แมริออท
โรงแรมเชอราตันแกรนด์ สุขุมวิท โรงแรม บันยันทรี โรงแรมโฟร์ซีซั่น โรงแรมเมโทรโปลิแทน
นายเลิศ ปาร์คแรฟเฟิล โรงแรมโอเรียนเต็ล โรงแรม แพน แปซิฟิก โรงแรมเพนนินซูล่า
โรงแรมพลาซ่า แอททินนี่ โรงแรมรอยัล ออร์คิด เชอราตัน โรงแรม แชงกรีร่า โรงแรมสุโขทัย
และโรงแรมเวสติน

สัดส่วนลูกค้าในประเทศ ต่างประเทศ 5:95

2. โรงแรมดุสิต รีสอร์ท พัทยา

กลุ่มลูกค้าเป้าหมาย เนื่องจากโรงแรมนี้อยู่ในทำเลที่ตั้งที่ดีในพัทยาเหนือ การเดินทางสะดวก
จึงมุ่งลูกค้าทั้งตลาดบริษัท (Corporate) ซึ่งมีการจัดประชุมสัมมนา กลุ่มนักธุรกิจ และนักท่องเที่ยว
โดยใช้กลยุทธ์คุณภาพของโรงแรมและการให้บริการที่ดี และการเพิ่มมูลค่าในการบริการ (Value
added) ให้เกิดความพึงพอใจสูงสุด เช่น การปรับเปลี่ยนห้องพักเป็นห้อง Club Room และ
Grand Room เพื่อตอบสนองความต้องการของตลาดนักธุรกิจที่มีศักยภาพสูงขึ้นในภูมิภาคนี้
การจัดให้มีการบริการด้านอินเตอร์เน็ต ห้องประชุมย่อย และห้องสัมมนา ศูนย์ออกกำลังกายที่ทันสมัย
รวมทั้งสถานบริการเพื่อสุขภาพเทวารัณย์ สปา
ซึ่งเป็นสปาที่ได้รับความนิยมสูงทั้งชาวไทยและต่างประเทศ

สภาพการแข่งขัน

โรงแรมระดับ 5 ดาวในพัทยาได้แก่ โรงแรมรอยัลคลิฟ โรงแรมมณเฑียร โรงแรมแมริออท
โรงแรมฮาร์ดร็อค โรงแรมอมารี โรงแรมการ์เด้นคลิฟ (Sofitel) และโรงแรมเชอราตัน

อำนาจการต่อรองของลูกค้า จากศักยภาพและทำเลที่ตั้งของโรงแรม
ทำให้บริษัทมีอำนาจการต่อรองได้พอสมควรสำหรับฤดูการท่องเที่ยว

สัดส่วนลูกค้าในประเทศ ต่างประเทศ 25:75

3. โรงแรมดุสิต รีสอร์ท หัวหิน

กลุ่มลูกค้าเป้าหมาย เนื่องจากโรงแรมนี้อยู่ในทำเลที่ตั้งและบรรยากาศแบบรีสอร์ท
จึงมุ่งนักท่องเที่ยวทั้งภายในประเทศและต่างประเทศ และตลาดบริษัท (Corporate)
ทั้งภายในประเทศและต่างประเทศ โดยใช้กลยุทธ์ด้านคุณภาพและการให้บริการที่เป็นเลิศ
และการเพิ่มมูลค่าในการบริการ (Value added) ให้เกิดความพึงพอใจสูงสุดเช่นการจัดให้มี
การบริการด้านอินเตอร์เน็ต ห้องประชุมย่อย ซึ่งในปีนี้ได้สร้างแล้วเสร็จ
และเปิดให้บริการตั้งแต่เดือนกรกฎาคม ที่ผ่านมา เพื่อรองรับกับความต้องการของลูกค้าที่มีเพิ่มสูงขึ้น
นอกจากนี้ยังมีศูนย์ออกกำลังกายที่ทันสมัย รวมทั้งสถานบริการเพื่อสุขภาพเทวารัณย์ สปา
ซึ่งเป็นสปาที่ได้รับความนิยมสูงทั้งชาวไทยและต่างประเทศ
อีกทั้งได้ทำการปรับปรุงห้องอาหารให้มีรูปโฉม และพื้นที่การให้บริการเพิ่มขึ้น
เพื่อรองรับลูกค้าที่เพิ่มขึ้น และในช่วงกลางปีนี้จะได้ทำการปรับปรุงห้องอาหารเพิ่ม
รวมทั้งห้องโถงของโรงแรม (Lobby) เพื่อให้เกิดความแปลกใหม่ และตื่นตาตื่นใจกับผู้เข้าพัก

สภาพการแข่งขัน

โรงแรมระดับ 5 ดาวได้แก่ โรงแรมอนันตรา โรงแรมฮิลตัน โรงแรมโซฟิเทล โรงแรมแมริออด
โรงแรม เอวาซอล โรงแรมไฮเอทรีเจนซี่ โรงแรมวอราปุระ และ โรงแรมเวอรันด้า

อำนาจการต่อรองของลูกค้า จากศักยภาพและทำเลที่ตั้งของโรงแรม
ทำให้บริษัทมีอำนาจการต่อรองได้พอสมควรสำหรับฤดูการท่องเที่ยว

สัดส่วนลูกค้าในประเทศ ต่างประเทศ 40:60

4. โรงแรมดุสิตนิกโก้ มะนิลา

กลุ่มลูกค้าเป้าหมาย
เนื่องจากโรงแรมนี้อยู่ในทำเลที่ตั้งเมืองมาคาตี้ซึ่งเป็นแหล่งธุรกิจสำคัญของประเทศฟิลิปปินส์
จึงมุ่งตลาดบริษัท (Corporate) โดยใช้กลยุทธ์ในทำเลที่ตั้ง
คุณภาพของโรงแรมและการให้บริการที่ประทับใจ ตลอดถึงการเพิ่มมูลค่าในการบริการ (Value
added) จากการที่เป็นโรงแรมที่บริหารโดยคนไทย
จึงนำขนบธรรมเนียมที่ดีงามของประเทศไทยไปเผยแพร่เพื่อสร้างชื่อเสียงให้กับประเทศไทย

สภาพการแข่งขัน

โรงแรมระดับ 5 ดาวในมะนิลาได้แก่ โรงแรมอินเตอร์คอน โรงแรมเพนนินซูล่า
โรงแรมแมนดาเรียล โอเรียนเต็ล โรงแรมนิวเวิลด์ และ โรงแรมมาคาตี้ แชงกรีร่า

อำนาจการต่อรองของลูกค้า
เนื่องจากในทำเลใกล้เคียงมีโรงแรมระดับที่เป็นเครือข่ายของต่างประเทศส่วนใหญ่
และมีจำนวนห้องพัก ทำให้มีการแข่งขันในธุรกิจสูง ทำให้ลูกค้ามีอำนาจการต่อรองมากพอสมควร

สัดส่วนลูกค้าในประเทศ ต่างประเทศ 30:70

5. โรงแรมรอยัล ปริ๊นเซส หลานหลวง

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บริเวณเกาะกลางรัตนโกสินทร์
ใกล้หน่วยราชการ และองค์การสหประชาชาติ
ดังนั้นจึงมุ่งเน้นลูกค้าในส่วนการจัดประชุมข้าราชการและการประชุมสหประชาชาติ ทางโรงแรมมี
อินเตอร์เน็ตให้บริการทั้งในห้องพักและห้องประชุม รวมถึงห้องออกกำลังกายและสระว่ายน้ำ
แต่ทั้งนี้ยังมุ่งกลุ่มลูกค้านักท่องเที่ยว โดยเน้นจุดขายสำหรับนักท่องเที่ยว คือใกล้ถนนข้าวสาร
ซึ่งเป็นแหล่งช้อปปิ้งยามค่ำคืนของนักท่องเที่ยวต่างชาติ
ส่วนในด้านห้องอาหารทางโรงแรมได้มีห้องอาหารจีน ญี่ปุ่นและอิตาเลียน
รวมถึงห้องอาหารนานาชาติ ไว้บริการครบครัน

สภาพการแข่งขัน  จากการที่โรงแรมไม่ได้อยู่ในแหล่งช้อปปิ้ง
ทำให้กลุ่มลูกค้านักท่องเที่ยวนิยมไปโรงแรมที่มีแหล่งที่สามารถจับจ่ายซื้อของได้
ทางโรงแรมจะต้องแข่งขันกับตัวเองในการพัฒนาสร้างความแตกต่างในการให้บริการกับลูกค้าเพื่อสามารถชนะคู่แข่ง
ทางโรงแรมได้จัดรถไปส่งยังแหล่งช้อปปิ้ง 3 เวลาโดยไม่คิดค่าบริการ ดังนี้ 11.00 น.
ที่มาบุญครอง 14.00 น. ที่เซ็นทรัลเวิลด์ พลาซ่า และ19.00 น. ที่พัฒน์พงษ์
โรงแรมที่ถือว่าเป็นคู่แข่งได้แก่ โรงแรมสยามซิตี้ โรงแรมปริ๊นพาเลซ โรงแรมโซล ทวิน ทาวเวอร์
โรงแรมรอยัลริเวอร์ และ โรงแรมรอยัลซิตี้

อำนาจการต่อรองของลูกค้า
จากศักยภาพและทำเลที่ตั้งของโรงแรมที่ใกล้หน่วยงานราชการและองค์การสหประชาชาติ
ทำให้บริษัทมีอำนาจการต่อรองพอสมควร

สัดส่วนลูกค้าในประเทศ ต่างประเทศ 20:80

6. โรงแรมรอยัล ปริ๊นเซส ศรีนครินทร์

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บริเวณถนนศรีนครินทร์
ซึ่งใกล้กับแหล่งอุตสาหกรรม เช่น บางปู เวลโก้ ลาดกระบัง บางปะกง จึงมุ่งตลาดบริษัท
(Corporate) ส่วนกลยุทธ์ที่ใช้จะมุ่งเน้นด้านคุณภาพและการบริการ เพื่อให้ลูกค้ามีความรู้สึกได้ถึง
มูลค่ากับการจ่ายเงิน (Value For Money)

สภาพการแข่งขัน ในบริเวณนี้เมื่อเทียบความต้องการของลูกค้า การแข่งขันจัดว่าไม่สูงนัก
โรงแรมที่ถือว่าเป็นคู่แข่งได้แก่ โรงแรมโนโวเทล บางนา โรงแรมคิงส์พาร์ค เอเวนิว และ
โรงแรมอมารี เอเทียม

สัดส่วนลูกค้าในประเทศ ต่างประเทศ 10:90

7. โรงแรมรอยัล ปริ๊นเซส เชียงใหม่

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บนถนนช้างคลาน
ไนท์บาร์ซาร์ที่เป็นที่รู้จักของนักท่องเที่ยวทั้งชาวไทย และต่างประเทศเป็นอย่างดี
ลูกค้าเป้าหมายได้แก่กลุ่มนักท่องเที่ยวลูกค้ากลุ่มนักท่องเที่ยว ตลาดบริษัท (Corporate)
และหน่วยงานราชการที่มีการจัดประชุมสัมมนา ส่วนกลยุทธ์ที่ใช้จะมุ่งเน้นด้านคุณภาพและการบริการ
และการเพิ่มมูลค่าในการบริการ (Value added) ให้เกิดความพึงพอใจสูงสุด

สภาพการแข่งขัน จากการที่โรงแรมอยู่ในแหล่งช้อปปิ้ง
ทำให้เป็นที่นิยมของกลุ่มลูกค้านักท่องเที่ยวเพราะสามารถจับจ่ายซื้อของสะดวก
การเดินทางสะดวกแต่มีโรงแรมที่เกิดขึ้นในเชียงใหม่จำนวนมากทำให้การแข่งขันสูงตามไปด้วย
โรงแรมที่ถือว่าเป็นคู่แข่งได้แก่ โรงแรมเชียงใหม่ออคิด โรงแรมอิมพิเรียล แม่ปิง
โรงแรมเชอราตัน โรงแรมเซ็นทรัล ดวงตะวัน และ โรงแรมโนโวเท็ล

อำนาจการต่อรองของลูกค้า
จากจำนวนโรงแรมที่มีเพิ่มขึ้นในจังหวัดเชียงใหม่ทำให้มีจำนวนห้องพักมากขึ้นสำหรับนอกฤดูการท่องเที่ยวลูกค้าจะมีอำนาจการต่อรองสูงพอสมควร

สัดส่วนลูกค้าในประเทศ ต่างประเทศ 30:70

8. โรงแรมรอยัล ปริ๊นเซส โคราช

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่ บนถนนสุรนารายณ์ ในเขตอำเภอเมือง
จังหวัดนครราชสีมา เป็นเมืองใหญ่ที่จะเข้าสู่ประตูเขตภาคอีสานไปยังจังหวัดต่างๆ
ถือเป็นจังหวัดที่มีอาณาเขตกว้างขวางจึง มีกิจการห้างร้าน บริษัท และหน่วยงานราการที่สำคัญ
อยู่เป็นจำนวนมาก รวมถึงนิคมอุตสาหกรรม ในตัวจังหวัด ยังผลให้กลุ่มลูกค้าเป้าหมายที่สำคัญ คือ
Corporate หน่วยงานราชการที่มีการ จัดสัมมนา และ รองลงมาคือ กลุ่มนักท่องเที่ยว ที่ชื่นชอบ
ศาสนสถาน และโบราณ สถานส่วนกลยุทธ์ ที่ใช้เน้นเรื่องคุณภาพ และการให้บริการต่อลูกค้า
และการเพิ่มมูลค่าในการให้บริการ (Value added) ให้เกิดความประทับใจ และ พึงพอใจสูงสุด

สภาพการแข่งขัน จังหวัดนครราชสีมาไม่ใช่แหล่งท่องเที่ยวโดยตรง เป็นประตูผ่านเข้าเขต
ภาคอีสาน ส่วนใหญ่มักเป็นที่นิยมของชาวไทย และชาวต่างชาติในการท่องเที่ยว
การจัดประชุม/สัมมนา ในรูปแบบ รีสอร์ท ที่พร้อมด้วยกิจกรรมสันทนาการ การผจญภัย
และเชิงอนุรักษ์ธรรมชาติ ซึ่งอยู่ในเขตพื้นที่เขาใหญ่ ปากช่อง
ใช้ระยะเวลาในการเดินทางสั้นกว่าที่จะเข้าในเขตพื้นที่ตัวเมือง
ถึงแม้กระนั้นโรงแรมที่มีอยู่ในเขตตัวเมืองมีเป็นจำนวนมากเช่นกัน
ทำให้มีจำนวนห้องพักเกินความต้องการ เป็นผลทำให้การแข่งขัน การตัดราคาขายสูง และนับได้ว่ามี
2 โรงแรม ที่ เป็นคู่แข่งขันในปัจจุบัน ได้แก่ โรงแรมสีมาธานี และ โรงแรม ราชพฤกษ์ แกรนด์

อำนาจการต่อรองลูกค้า มีจำนวนโรงแรมรายย่อย เพิ่มขึ้น ลูกค้ามีอำนาจการต่อรองพอสมควร

สัดส่วนลูกค้าในประเทศ ต่างประเทศ 60:40

ธุรกิจการบริหารโรงแรม

ลักษณะลูกค้า บริษัทประกอบธุรกิจการบริหาร และแฟรนไชน์ โรงแรมภายใต้บริษัทย่อย
โดยใช้กลุ่มโรงแรมที่รับบริหารที่อยู่ในระดับ 5 ดาวคือ “ดุสิต” ส่วนโรงแรมระดับ 4 ดาวใช้ชื่อ
“รอยัล ปริ๊นเซส” และล่าสุดชื่อ “ดีทู” โดยปัจจุบันมีโรงแรมที่อยู่ภายใต้บริษัท
และโรงแรมที่รับบริหารทั้งภายในประเทศและต่างประเทศภายใต้ชื่อ “ดุสิต” “รอยัล ปริ๊นเซส”
และ “ดีทู” รวม 20 แห่ง

ลูกค้าเป้าหมาย เจ้าของโรงแรมที่ไม่ได้เป็นผู้บริหารโรงแรมเอง

สภาพการแข่งขัน ปัจจุบันกลุ่มโรงแรมที่เป็นเครือข่าย (Chain)
ในต่างประเทศเข้ารับบริหารโรงแรมในประเทศไทย หลาย Chain ทำให้การแข่งขันสูง

ธุรกิจการบริการเพื่อสุขภาพ (Spa)

1. เทวารัณย์สปา กรุงเทพ

กลุ่มลูกค้าเป้าหมาย เป็นสปาระดับพรีเมี่ยม ที่อยู่ในโรงแรมดุสิตธานี กรุงเทพ
ลูกค้าเป้าหมายได้แก่ลูกค้าโรงแรม นักท่องเที่ยวจากต่างประเทศ
โดยเฉพาะประเทศทางแถบเอเชียจะนิยมและชื่นชอบในการทำสปา
ลูกค้าต่างประเทศที่พักในประเทศไทย (Expatriate) และลูกค้าคนไทย
กลยุทธ์ทางการตลาดที่นำมาปรับใช้ คือมุ่งเน้นและให้ความสำคัญด้านบริการ
ไม่หยุดนิ่งที่จะพัฒนาแนวความคิดใหม่ ๆ ออกมาเพื่อตอบสนองความต้องการของตลาด
นอกจากนี้ข่าวประชาสัมพันธ์ยังคงเน้นด้านภาพลักษณ์ เพื่อให้เทวารัณย์ สปาเป็นที่รู้จักมากยิ่งขึ้น

สภาพการแข่งขัน ปัจจุบันคนส่วนใหญ่ให้ความสำคัญในการดูแลสุขภาพมากยิ่งขึ้น
ดังนั้นธุรกิจสปาจึงเป็นที่นิยมอย่างแพร่หลายทั้งชาวไทยและต่างประเทศ
ธุรกิจสปาจึงเปิดให้บริการกันเป็นจำนวนมาก ไม่ว่าจะเป็นสปาในโรงแรม (Hotels & Resorts
Spas) หรือสปาทั่วๆ ไป (Day Spas)

อำนาจการต่อรองของลูกค้า เนื่องจากสปาเป็นธุรกิจที่มีการแข่งขันสูงมากในปี 2548
แต่เนื่องจากโรงแรมมีทำเลที่ตั้งที่ง่ายต่อการเดินทาง
บวกกับชื่อเสียงและการให้บริการที่เป็นที่ยอมรับทั้งแขกภายในประเทศและต่างชาติ
ทำให้บริษัทยังมีอำนาจการต่อรองพอสมควร

สัดส่วนลูกค้าคนไทย กับ คนต่างประเทศ 15:85

2. เทวารัณย์สปา พัทยา

กลุ่มลูกค้าเป้าหมาย เป็นสปาระดับพรีเมี่ยม ที่อยู่ในโรงแรมดุสิต รีสอร์ท พัทยา
ลูกค้าเป้าหมายได้แก่ลูกค้าโรงแรมทั้งชาวไทยและต่างประเทศ
กลยุทธ์ทางการตลาดที่นำมาปรับใช้คือมุ่งเน้นและให้ความสำคัญด้านบริการเป็นหลัก
และไม่หยุดนิ่งที่จะพัฒนาแนวความคิดใหม่ๆ ออกมาเพื่อตอบสนองความต้องการของตลาด
แต่เนื่องจากสภาพตลาดและกลุ่มลูกค้าที่พัทยามีความแตกต่างจากกรุงเทพ
ดังนั้นจะมีการปรับแนวทางและมีการจัดทำการตลาดแบบส่งเสริมการขายด้วยวิธีการต่างๆ
เพื่อให้สอดคล้องและเหมาะสมกับกลุ่มตลาดและกลุ่มลูกค้า

สภาพการแข่งขัน การแข่งขันรุนแรง มีสปาใหม่ๆ
ที่เสนอราคาประหยัดเข้ามาในตลาดเป็นจำนวนมาก
ซึ่งทำให้ลูกค้าสามารถเลือกราคาที่จะไปใช้บริการสปาราคาประหยัดกันมากขึ้น

อำนาจการต่อรองของลูกค้า การแข่งขันรุนแรง ดังนั้นลูกค้าจึงมีอำนาจการต่อรองพอสมควร

สัดส่วนลูกค้าคนไทย กับ คนต่างประเทศ 20:80

3. เทวารัณย์สปา ชะอำ/หัวหิน

กลุ่มลูกค้าเป้าหมาย เป็นสปาระดับพรีเมี่ยมที่อยู่ในโรงแรมดุสิต รีสอร์ท หัวหิน
ลูกค้าเป้าหมายได้แก่ลูกค้าโรงแรมทั้งชาวไทยและต่างประเทศ กลยุทธ์หลักๆ เหมือนกรุงเทพ
และพัทยา กลุ่มลูกค้าของหัวหินนั้นจะมีอำนาจซื้อมากกว่าพัทยา และเน้นความคุ้มค่า
ดังนั้นจึงมีการปรับการส่งเสริมการขายให้เหมาะสม และสอดคล้องกับกลุ่มตลาดและกลุ่มลูกค้า

สภาพการแข่งขัน ไม่รุนแรงเท่าพัทยา แต่เนื่องจากสถานที่ตั้งของโรงแรมอยู่นอกเมือง
ทำให้ลูกค้านอกโรงแรมยังมีจำนวนน้อยอยู่มาก จะมีเพียงลูกค้าของโรงแรมเป็นหลักเท่านั้น
เพื่อเพิ่มช่องทางการขายให้มากขึ้น บริษัทจึงทำการตลาดกับบริษัทตัวแทน (Agent/Organizer)
เพื่อให้จัดส่งแขกนอกมาให้ที่เทวารัณย์ สปา ชะอำ/หัวหิน อีกด้วย

อำนาจการต่อรองของลูกค้า เนื่องด้วยกลุ่มลูกค้าหลักเป็นแขกที่มาพักโรงแรม
และมีกิจกรรมภายในโรงแรม
ดังนั้นการต่อรองจึงมีมากขึ้นเมื่อจำเป็นต้องผ่านช่องทางการขายโดยบริษัทตัวแทน
(Agent/Organizer)

สัดส่วนลูกค้าคนไทย กับ คนต่างประเทศ 30:70

3.3 การจัดหาผลิตภัณฑ์หรือบริการ

ก. บริษัทประกอบธุรกิจการให้บริการด้านโรงแรมเป็นหลัก ปริมาณการให้บริการห้องพัก
แต่ละแห่งมีดังนี้

จำนวนห้องพัก

  โรงแรมดุสิตธานี 517

  โรงแรมดุสิต รีสอร์ท พัทยา 457

  โรงแรมดุสิต รีสอร์ท และโปโลคลับ 300

  โรงแรมดุสิต นิกโก้ มะนิลา 542

  โรงแรมรอยัล ปริ๊นเซส กรุงเทพ 167

  โรงแรมรอยัล ปริ๊นเซส ศรีนครินทร์ 198

  โรงแรมรอยัล ปริ๊นเซส เชียงใหม่ 198

  โรงแรมรอยัล ปริ๊นเซส โคราช 186

  โรงแรมดีทู เชียงใหม่ 130

  ข. กระบวนการผลิตหรือการกำจัดวัตถุดิบเหลือใช้มีผลกระทบต่อสิ่งแวดล้อม ดังนี้

การประกอบการของบริษัทประเภทธุรกิจโรงแรม ซึ่งนับเป็นส่วนหนึ่งของชุมชนนั้น
โรงแรมและรีสอร์ทในเครือดุสิตธานียึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก
เจ้าหน้าที่และพนักงานโรงแรมทุกคนล้วนแต่มีความกระตือรือร้นที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นสิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่าโรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1. บริษัทได้กำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัดน้ำเสีย
ให้สามารถบำบัดน้ำเสียได้อย่างมีประสิทธิภาพ
และนำน้ำทิ้งหลังบำบัดที่ผ่านการเติมคลอรีนแล้วไปใช้รดน้ำต้นไม้ ทำความสะอาดพื้น อาคาร ล้างรถ
เป็นต้น และจากผลการวิเคราะห์คุณภาพน้ำทิ้ง พบว่า
คุณภาพน้ำอยู่ในมาตรฐานคุณภาพน้ำทิ้งจากอาคาร
ตามประกาศสำนักงานคณะกรรมการสิ่งแวดล้อมแห่งชาติ

2. การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่า แต่ละส่วน
แต่ละแผนกได้ใช้พลังงานอย่างมีประสิทธิภาพเพียงไร
ทำให้โรงแรมสามารถควบคุมการใช้พลังงานในแต่ละเดือนของแต่ละแผนก อย่างมีประสิทธิภาพ
และเปลี่ยนเครื่องทำความเย็น (Chiller) ใหม่โดยไม่ใช้เครื่องทำความเย็นที่ต้องใช้สารทีเอฟซี
ที่เป็นอันตรายต่อมลภาวะและสิ่งแวดล้อม

3. นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

3.1 ลดปริมาณของขยะมูลฝอย
โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

3.2 นำสิ่งของต่าง ๆ กลับมาใช้อีกครั้งหนึ่ง
เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น ขวดที่สามารถบรรจุของได้ใหม่
ผ้าขนหนูและถุงใส่เสื้อผ้าส่งซัก ผ้ากันเปื้อน ที่ซักล้างทำความสะอาดได้
แบตเตอรี่ไฟที่สามารถอัดกระแสไฟฟ้าใหม่ได้ บันทึกข้อความที่ใช้ภายในโรงแรมด้วยกระดาษที่ใช้แล้ว
แต่ยังมีเนื้อที่พอจะเขียนข้อความได้ เป็นต้น

3.3 นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง โดยวิธีการแยกประเภทขยะ
โดยเริ่มตั้งแต่การจัดหาภาชนะรองรับแยกตามชนิด
และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
กระดาษใช้ในสำนักงาน อาหารและอินทรีย์วัตถุ แก้ว พลาสติก กระป๋องที่ทำด้วยเหล็กและดีบุก
เป็นต้น

3.4 ปลูกจิตสำนึกของพนักงานให้รู้จักประหยัดไม่ว่าจะเป็นเรื่องของพลังงาน
และการใช้วัสดุอุปกรณ์สำนักงาน เช่นการประหยัดไฟ การใช้กระดาษ 2 หน้าเป็นต้น

การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดกับกรมทะเบียนการค้า
กระทรวงพาณิชย์ ใบสำคัญแสดงการจดทะเบียนของบริษัท
ถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทจะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัด

การว่าจ้างชาวต่างประเทศมาทำงานในโรงแรมนั้น
ทางบริษัทได้ยื่นคำขอต่อสำนักงานตรวจคนเข้าเมือง กระทรวงมหาดไทย

ส่วนการจำหน่ายสุราและยาสูบทางบริษัทได้ยื่นคำขออนุญาตต่อกรมสรรพสามิต กระทรวงพาณิชย์

สำหรับการซื้อขายแลกเปลี่ยนเงินตราต่างประเทศนั้น ทางบริษัทได้ปฏิบัติตามระเบียบ
ข้อกำหนดของธนาคารแห่งประเทศไทย สำหรับปี 2548 บริษัทไม่มีเงินกู้ เป็นเงินตราต่างประเทศ

จะเห็นได้ว่า นับตั้งแต่บริษัทเปิดดำเนินกิจการมา ได้วางแนวทางการปฏิบัติงาน
ให้เป็นไปตามกฎระเบียบที่หน่วยงานของรัฐได้กำหนดไว้ทั้งสิ้น จึงไม่เคยมีประวัติการกระทำผิดใด ๆ